Nampak Simple Tapi Eksklusif, Anda WAJIB Buat 9 Jenis Agar-Agar Ini Sempena Hari Raya!

Selain menyediakan menu utama seperti nasi, ketupat, rendang dan sate sempena Hari Raya Aidilfitri, mesti kita tidak terlepas dengan menu pemanis mulut juga dijadikan santapan para tetamu. Paling mudah sekali untuk dihidangkan adalah agar-agar yang boleh dibuat secara ekspres! Jadi, ada tak resepi agar-agar yang menarik untuk dicuba?
Menarik untuk dicuba pada Hari Raya kali ini adalah 9 koleksi resepi agar-agar yang simple tapi eksklusif. Tak payah susah susah cari pemanis mulut di luar, anda boleh buat agar-agar ini sahaja dan pastinya akan dipuji oleh tetamu yang datang ke rumah.

Baca juga: Oven Rosak Bukan Masalah Nak Buat Biskut Raya, Jom Buat 11 Biskut Ini, Tak Perlu Bakar Pun!
KOLEKSI RESEPI AGAR-AGAR UNTUK HARI RAYA!
1.AGAR-AGAR KOKTAIL

Masa:
Penyediaan: 5 minit | Memasak: 10 minit | Keseluruhan: 15 minit
Jumlah Hidangan : 6 orang makan
Bahan-Bahan:
-1 bungkus atau 20g agar-agar bertali
-900 ml air
-1 tin koktel buah-buahan
-1 tin susu cair
-1 1/2 cawan gula pasir
-1 helai daun pandan
Cara Penyediaan:
1-Basuh agar-agar dan rebus bersama air sehingga larut.
2-Kemudian masukkan gula pasir, daun pandan dan buah-3-buahan koktel berserta airnya sekali.
3-Masukkan susu cair dan masak di atas api yang perlahan hingga 2-3 minit.
4-Tuang di dalam loyang dan sejukkan.
Terbaik dihidangkan ketika sejuk, sungguh nyaman dan sedap. Cuma perlu diingat ketika merebus agar-agar api janganlah terlalu kuat kerana jika menggelegak di atas api yang terlalu kuat susu cari akan berketul-ketul dan teksturnya menjadi tidak cantik.
2.AGAR-AGAR LUMUT

-30 gram agar-agar tali
-2 biji telur
-1 kotak kecik santan kara
-1 cawan rata gula
-5 helai daun pandan yang diblend dengan 1 cawan air
-2 cawan air
1 sudu kecik pewarna hijau
Masak agar-agar dengan 2 cawan air hingga larut.. Blend telur bersama santan ketepikan. Masukkan air daun pandan masukkan gula.. Kacau hgga gula larut.. masuk perwarna hijau. Masukkan santan yang diblend perlahankan api. Tunggu hingga menggelegak naik kepala santan kacau dan tutup api. Tuang dalam loyang yang dibasahkan masa masih panas. Biarkan keras sikit baru masukkan dalam peti ais.
3.AGAR-AGAR SANTAN GULA MERAH

-2 paket panjang agar-agar tali
-1/2 cawan gula merah dimasak bersama 1/2 cawan air ketepikan
-1 kotak kecik santan
-1 biji telur
-2 cawan air
-3 sudu mkn gula putih
Masak air 2 cawan bersama agar-agar hingga larut. Blend santan bersama 1biji telur ketepikan. Masuk air gula merah dan gula putih tadi kacau hingga mggelegak.. masuk santan yang diblend tadi dan perlahankan api sambil dikacau hingga santan tadi naik kepala. Tutup api tuang ke dalam loyang yang dah dibasahkan. Biar hingga keras sikit baru disimpan dalam peti ais.
4.AGAR-AGAR LAPIS MILO

Bahan – bahan :
-1 bungkus atau 25 gram agar-agar kering
-6 cawan atau 1200ml air
-1 tin susu cair
-1 1/4 cawan gula pasir (ATAU 1 cawan jika anda suka kurang manis)
-1/3 cawan serbuk milo
-2 sudu besar serbuk koko
-1/2 sudu teh garam halus
-2 helai daun pandan
Cara Membuat :-
1.Basuh agar-agar kering. Masukkan air dan rendam selama 5 minit. Panaskan api dan masak agar-agar sehingga cair dan tidak berketul.
2.Masukkan gula dan daun pandan yg dicarik dan disimpul. Apabila gula sudah cair, masukkan susu cair dan kacau sebati.
3Bahagikan cecair agar-agar kepada nisbah 3 bahagian untuk perasa milo dan 1 bahagian perasa susu.
4.Untuk perasa milo, masukkan serbuk milo dan serbuk koko. Kacau dengan whisk sehingga sebati.
5.Tuang dalam bekas dan masukkan agar-agar milo di dalam peti ais sehingga permukaan membeku.
6.Untuk bahagian susu, masukkan garam dan kacau sebati. Cakar bahagian permukaan agar-agar milo supaya lapisan atas melekat. Tuang bahagian susu di atas lapisan milo dan sejukkan kembali di dalam peti ais. Apabila beku dan sejuk sepenuhnya, potong dan hidangkan
5.AGAR-AGAR BANDUNG CINCAU

-agar-agar tali
-Sebungkus agar-agar sukatan airnya guna plastik pembungkus agar-agar tu..sebungkus penuh airnya.. Didihkan sampai agar-agar hancur.. Masukkan pekatan sirap tawar..didihkan.
-Kecilkan api..masukkan susu pekat SAJI satu [email protected] rasa manis. Saya tak guna pun susu cair.. Sama je rasanya guna susu [email protected] guna.
-Tutup api..biarkan suam masukkan cincau yang telah dipotong-dipotong halus ke dalam agar-agar..tuang ke dalam bekas acuan. Atau masukkan cincau ke dalam bekas acuan.. tuang agar-agar ke dalam acuan. Kalau cincau takda kat rumah boleh saja gantikan dengan biskut oreo atau apa-apa makanan yang warna hitam macam cincau..
p/s : kalau nak rasa lebib sedap..boleh masukkan satu tin aiscream soda semasa agar-agar masih cair dengan syarat kurangkan sukatan air mengikut sukatan aiscream soda.
6.AGAR-AGAR MILO LAPIS OREO

Bahan-bahan:
1 bungkus agar2 / 10gm serbuk agar agar
750ml air
160gm gula
1 tin ( 400gm) susu cair
3/4 cawan serbuk milo
1 bungkus (137gm) biskut oreo – patahkan tapi biar 2 lapis
Cara-cara:
1- Masak agar agar dan air hingga larut.
2- Masuk gula dan masak hingga gula larut.
3- Masuk pula susu cair dan kacau hingga mendidih.
4- Asingkan 2 cawan ke dalam periuk lain dan campurkan milo, kacau hingga sebati.
5- Tuang 1 cawan campuran miloke dalam acuan, panaskan campuran milo yang setengah lagi dengan api paling kecil supaya tidak membeku.
6- Bila permukaan dah keras sedikit, tuang semua adunan putih tadi , tabur biskut oreo dan biarkan keras.
7- Tuang baki adunan milo dan biar membeku di suhu bilik sebelum masuk dalam peti sejuk..
7.AGAR-AGAR BUAH NAGA

Ramuan:
-800ml air
-10g serbuk agar-agar
-100ml air tambahan
-¾ cawan isi buah naga merah, dilenyekkan
-1 sudu besar jus limau
-250g gula perang
Cara:
1. Lenyekkan isi buah naga dan biarkan. Anda juga boleh menggunakan mesin pengisar elektrik.
2. Campurkan gula perang dengan 800ml air di dalam periuk dan biarkan mendidih.
3. Campurkan serbuk agar-agar dengan 100ml air dan tuang ke dalam sirap mendidih. Biarkan mendidih selama 1 minit lagi, sambil mengacau.
4. Campurkan isi buah naga, jus limau dan gula tambahan jika perlu.
5. Tuangkan campuran ke dalam acuan, biarkan menyejuk dan letakkan ke dalam peti sejuk selama sekurang-kurangnya 3 jam sebelum dihidang.
8.AGAR-AGAR AISKRIM SODA

Bahan-bahan :
1 paket agar-agar serbuk warna biru
2 cawan air
2 cawan susu cair
2 cawan aiskrim soda
1 1/2 cawan gula
Cara-cara :
1.Didihkan air. Masukkan agar-agar serbuk dan gula serta pewarna biru. Kacau sehingga gula dan serbuk agar-agar hancur. Didihkan dengan api yang perlahan. Sentiasa dikacau. Apabila dah ada tanda nak mendidih, tutupkan api. Agar-agar dibahagi 2,
2.Satu bahagian di tambah aiskrim soda dan satu bahagian ditambah susu cair. Kacau kedua-dua bahagian dengan sebati. Boleh di tuang ke dalam acuan selapis susu dan selapis lagi warna biru soda ke dalam loyang.
3.Sejukkan. Bila mengeras bolehlah dikeluarkan dari acuan atau dipotong-potong.
9.RESEPI AGAR-AGAR NENAS

Bahan-bahannya : 7 biji agar-agar (bergantung pada size acuan)
● 4gm agar-agar strip @ tali – basuh, rendam seketika dalam air, basuh, toskan, ketepikan
● 600ml air
● 150gm isi nenas segar jenis manis – potong cube kecil
● 70gm gula – ikut manis
● secubit garam
Cara-caranya :
1. Tuang 600ml air ke dalam agar-agar yang telah direndam tadi masak hingga aga-agar itu larut,
2. Masukkan isi nenas, gula dan garam, didihkan lagi hingga naik bau harum dan nenas secukup masak, basuh bekas acuan yang disukai terlebih dahulu kemudian tuang ke dalam acuan,
3. Bekukan dan sejukkan, hidangkan.
*Selamat mencuba!
Sumber: Nur Ilya


Resepi Air Asam Menyengat, Ada Teknik Rahsia Buat Lagi ‘Kick’!

Air asam merupakan salah satu pencicah yang sering ‘dikahwinkan’ bersama ikan bakar, ikan goreng mahupun ikan yang dikukus, selain sambal kicap, budu dan cencalok. Malah, resepi air asam ini memang mudah untuk disediakan!
Namun, terdapat pelbagai resepi yang menjadikan ia lebih sedap bergantung kepada selera pembuatnya. Kali ini, resepi air asam menyengat telah dikongsikan oleh Puan Ameera, di mana langkah terakhir itu yang merupakan rahsia bagaimana ia menjadi lebih ‘kick’! Jom cuba.

Baca juga: Resepi Rahsia ‘Kejelitaan’ Cek Mek Molek, Tak Pecah Bila Goreng!
‘STEP’ TERAKHIR MEMANG ‘CONFIRM’ BUAT LAGI PENCICAH PADU…
Gambar: Siap dihidang. Makan ramai-ramai best, berebut. Hastag anak ibu ramai.

Air asam menyengat. Mudah dan sedap sampai ke titisan pinggan kali ke 4. Selalu buat cicah dengan ikan sahaja, ikan tu ibu kukus je. Berpinggan weh! Cubalah.

RESEPI AIR ASAM MENYENGAT
BAHAN A:
Ikan bawal tambak (ikut suka nak ikan apa).
BAHAN B:

10 biji cili padi
2 biji besar cili merah
1 biji tomato (Nak letak lebih ikut suka hati kau oranglah).
Bawang besar 1 biji (Potong nipis senipis hatimu).
Asam jawa biji
Belacan
1 cawan air suam
Garam & gula
Sos tomato & sos cili

CARA-CARA PENYEDIAAN:
Ikut suka nak kukus ikan apa, ini ikan bawal tambak. Manis isi nya. Kukus ikan 20 minit sahaja. Nampak tua juga ikan ni. Tengok bibir pun tahu.
Asam jawa biji ambil separuh begini. Pakai asam jawa biji ni bila buat air asam. Dia punya kick tak boleh masuk berbincang langsung sedapnya.

Belacan besar ini ya. Kalau nak kurangkan pun boleh, kang ada pula yang kata “weh ronggak hidung aku weh”. Gitulah bunyinya. Beritahu sesiap.
Air 1 cawan ya. Air suam tau, jangan guna air paip. Sakit perut mencirit kau weh. Bahaya. Air suam, air suam, air suam. Harap masuklah dalam kepala ibu suruh guna air suam. Thank you.

Campurkan semua dalam mangkuk, nak pakai pinggang ke periuk ke ikut lah mood korang. Mood ibu ke mangkuk, mood korang entah la!
Garam sikit. Jangan banyak, nanti masin. Kelat muka laki dan anak kau makan nanti, diorang tahu komplen je. Ishhhh.

Gula 2 sudu makan. Ada rasa manis, masam, pedas, sedap. Perghhh! Tak mampu nak teruskan, kena cubalah.
Belacan tadi tenyeh je dekat tangan, pakai tangan la, come on. Baru la air tangan. Jangan pakai bulu mata ok! Bedosa.

Sos tomato 1 sudu makan. Masukkan terus, jangan berhenti, traffic light hijau tu. Kemudian sos cili 1 sudu makan juga. Jaga-jaga traffic light lampu kuning dah tu. Berjaga jaga.

Air asam jawa tadi tapiskan, biji dia buangkan. Mahu tercekik laki aku makan kang. Ini contoh, bukan marah.
Ha apa lagi, gaullah semua bahan tadi. Sambil gaul sambil selawat. Insya Allah, anak dan suami mu makan dengan penuh kasih sayang.
Tolonglah jangan tanya boleh ke gaul pakai tangan. Inilah rahsia yang buat sedapnya. Selamat mencuba korang.

Sumber: Facebook Ameera via Masak Apa Hari Ni..(MAHN)


11 Resepi Air Detox Untuk Buang Toksin, Kurangkan Berat Badan

“Aahh stress!..stress…! Dah cuba macam-macam tapi susah betul nak slim badan ni!”
Pasti ramai yang hadapi masalah sukar kurangkan berat badan. Kalau turun pun, hanya beberapa kg sahaja tapi baru makan lebih, senang sahaja badan menambah kg.
Untuk kurangkan berat badan, pertama dan utama sekali anda perlu membuang toksin yang terkumpul dalam tubuh. Caranya, minum air kosong sebanyak 6 hingga 8 gelas sehari. Ia mempercepatkan perkumuhan dan toksin bersama lemak akan keluar bersama perkumuhan ini. Bila toksin dan lemak berkurangan, badan bukan sahaja lebih sihat dan bertenaga, malah anda akan rasai perubahan yang ketara pada berat badan.

Tetapi 6 ke 8 gelas terasa macam banyak sangat, bukan? Dahlah tak semanis minuman berkarbonat, warnanya yang plain juga kurang memikat selera.
Untuk menambah ‘perisa’ pada air kosong, anda boleh tambahkan beberapa bahan semula jadi yang bukan sahaja membuatkan anda ingin menikmatinya, dalam masa yang sama membantu mengeluarkan toksin dalam badan dengan cara selamat. Air ini dipanggil air detox.

Resepi air detox
Bagaimana cara buat air detox sendiri? Cuba ikut resepi di bawah:

1. Grapefruit + Timun + Lemon + Limau Nipis + Daun Pudina
Campurkan  ½ biji hirisan grapefruit, timun, lemon dan limau nipis serta beberapa helai daun pudina dalam 1 jag air. Sejukkan dalam peti sejuk dalam dua jam dan minum dengan kerap.
Lemon dan limau nipis mengeluarkan toksin dalam badan dan grapefruit pula membakar lemak. Timun yang bersifat diuretik menggalakkan pengeluaran air berlebihan dalam badan dan daun pudina memudahkan perkumuhan.
2. Kiwi + Strawberi
Foto Kredit: pureessentialsupply.com
Gabungkan hirisan 2 buah kiwi bersama strawberi ke dalam jag minuman. Sejukkan dalam peti sejuk untuk lebih sedap menikmatinya.  Kiwi kaya dengan vitamin A dan E yang membantu melawan radikal bebas serta mengeluarkan toksin manakala strawberi bagus untuk kulit.
3. Epal Merah / Hijau + Batang Kayu Manis
Foto Kredit: harveyprince.com
Masukkan hirisan buah epal merah/hijau dan 1 batang kayu manis ke dalam jag air. Sejukkan dalam peti sejuk selama 1 jam.  Anda boleh gunakan bahan ini sehingga 4 kali. Air detox ini membantu mengurangkan lemak dan meningkatkan kadar metabolisme.
[infobox title=’Tips’]
Anda boleh gantikan batang kayu manis kepada serbuk. Jika tidak suka kayu manis, boleh gantikan dengan halia.
[/infobox]
4. Strawberi + Tembikai
Foto Kredit: glassticwaterbottle.com
Air detox ini pasti memikat sesiapa sahaja dengan warnanya yang terang. Campurkan secawan strawberi bersama dua cawan kiub tembikai.
Sejukkan antara  4 hingga 6 jam dalam peti sejuk dan nikmatinya bila-bila masa. Segar, air detox ini anti-radang dan mencantikkan kulit.
5. Cuka Epal + Lemon + Kayu Manis
Foto Kredit: sheknows.com
Cuka epal memang banyak khasiatnya.  Tambahkan 2 sudu cuka epal pada pengisar  yang sudah diisikan dengan 1 sudu jus lemon dan 1 sudu serbuk kayu manis. Kisar sehingga halus. Masukkan dalam jag air dan letakkan hirisan epal. Gaul hingga sebati. Epal yang kaya dengan serat memudahkan perkumuhan dan kayu manis mengawal selera  makan.
6. Gel Aloe + Lemon
Jika di rumah anda ada menyimpan gel aloe, anda boleh campurkannya dalam segelas air dan masukkannya dalam pengisar. Tuang 2 sudu jus lemon dan kisar selama 1 minit. Aloe membantu memudahkan penghadaman dalam perut, meningkatkan tenaga dan menghilangkan rasa letih.
7. Halia + Lemon
Foto Kredit: amorettiblog.com
Halia adalah penawar bagi semua penyakit. Apabila dicampurkan ke dalam air, ia menjadi penyahtoksikan yang terbaik. Masukkan jus lemon dan hirisan ½ inci halia ke dalam air.
Amalkan minum air detox ini setiap pagi. Ia membantu merawat segala kesakitan tubuh badan dan dalam masa yang sama, mengeluarkan toksin yang berkumpul.
8. Lemon + Limau Nipis, Oren + Timun + Hali + Daun Pudina
Bagi yang sering kembung perut, boleh amalkan minum air detox yang dihasilkan dengan hirisan ½  biji lemon, ½ biji limau nipis dan ½ biji oren, secawan timun, 1 sudu hirisan halia dan segenggam daun pudina. Sejukkan dalam peti sejuk dalam dua jam. Ia juga membersihkan buah pinggang. Buang air detox sekiranya sudah melebihi 24 jam.
9. Strawberi + Nanas + Cuka Epal + Daun Basil
Foto Kredit: wishesndishes.com
Tahukah anda stress juga berpunca akibat toksin? Jika anda stress, elak minuman berkarbonat dan amalkan minum air yang sudah dicampurkan lima biji strawberi, ½ cawan potongan nanas, 2 sudu cuka epal sider, 4-5 helai daun basil dan kiub ais.
Gaul hingga sebati dan minum. Rasa masam dan manis air detox ini mampu mengurangkan rasa stress.
10. Tembikai
Foto Kredit: colornspirits.com
Tembikai memang sedap dimakan dalam cuaca panas. Jika ada lebihan, jangan disimpan dalam peti sejuk. Potong kecil-kecil dan masukkannya dalam jag air. Sejukkan beberapa jam dan minum apabila perlu. Tembikai mengandungi vitamin dan mineral yang boleh membuang toksin dalam badan.
11. Lemon
Foto Kredit: trueserenity.ca
Andai kesemua air detox di atas terasa sukar dilakukan kerana kesuntukan masa menyediakannya, paling-paling tidak, perah setengah biji lemon dalam air dan minum setiap pagi.
Apabila anda konsisten mengamalkannya, pembuangan toksin juga akan kerap berlaku sehingga sukar berkumpul dalam badan. Secara tidak langsung, organ dalaman bebas toksin dan tubuh badan menjadi lebih sihat.
[infobox title=’Tips’]

Masukkan air terlebih dahulu dalam jag, diikuti dengan bahan yang ingin digunakan. Gabungan bahan akan cepat sebati.
Apabila disejukkan dalam peti sejuk untuk tempoh yang lama, rasanya lebih sedap dan tanpa sedar anda telah pun menghabiskan satu jag!

[/infobox]
Foto Kredit: ifocushealth.com
Tidak semestinya anda perlu mengguna gabungan bahan yang telah disenaraikan di atas. Pilihlah mengikut cita rasa dan kesesuaian diet serta bajet anda.  Yang penting amalkannya berterusan bersama senaman yang betul dan in shaa Allah, bukan anda sahaja merasai perubahan malah orang sekeliling akan memuji betapa langsingnya badan anda.
Pastinya, air detox ini tidak mengandungi kalori apatah lagi menggemukkan. Jadi, ucapkan Selamat Tinggal pada air berkarbonat!


Resepi Air Dragon Mix Fruit Viral Wajib Cuba Bulan Puasa Nanti

Menjadi salah satu kewajiban ketika tibanya bulan Ramadan adalah untuk menyediakan juadah yang unik, enak dan menarik untuk seisi keluarga. Tidak dilupakan juga juadah pencuci mulut yang sememangnya ditunggu-tunggu apabila selesai menjamah hidangan utama. Untuk bulan Ramadan kali ini, apa kata anda cuba buat Dragon Mix Fruit yang mampu untuk menghilangkan kering tekak anda ketika berbuka puasa. Nampak pun dah menyelerakan!
Dragon mix fruit
Saya nak kongsikan air yang menjadi kegemaran keluarga saya. Kalau time berbuka memang berebut kami adik-beradik. Senang jer resepinya jom share.

Bahan bahan

1.Buah naga merah

2.Buah mangga masak

3.Anggur manis
4.Laici tin (sekali air)
5.Susu pekat manis
6.Air masak
7.Ais batu

Buah smua dipotong dadu. Campurkan semua bahan-bahan masukkan ais batu siap untuk dihidang. Pewarna adalah dari buah naga. Tak perlu campur apa-apa pewarna.

Siap!

*Selamat berpuasa!
Sumber : Nur Yushanun Yusuf


Resepi Air Hikmat Bersumberkan Empat Bahan Hebat, Rawat Sakit Kepala & Kembali Fokus!

Faham-faham sajalah sedang musim sakit ini, macam-macam penyakit datang. Termasuklah sakit kepala atau hilang fokus. Justeru itu, anda perlu cuba tonik rahsia ini untuk merawatnya.
Melalui perkongsian dari Doktor Rizal Abu Bakar, beliau telah berkongsikan resepi air hikmat. Bukan sahaja dapat merawat masalah di atas, malah dapat memberikan ketenangan dan sumber kepada bekalan tenaga apabila berasa lesu.

Baca juga: Doktor Kongsi 10 Amalan Boleh Dilakukan Sebelum Tidur Untuk Mudah Lena, Menjadi!
AIR TONIK RAHSIA BERSUMBERKAN EMPAT BUAH-BUAHAN HEBAT!

Sekarangkan musim sering sakit. Saya ada satu petua untuk kembalikan balik tenaga. Fokus dan ketenangan. Yang kerap sakit kepala tu ini tonik untuk rawatnya.

Saya namakannya sebagai air hikmat.
RESEPI AIR HIKMAT RAWAT SAKIT KEPALA, BEKALKAN TENAGA & LEBIH FOKUS!
BAHAN-BAHAN:

Longan kering.
Kurma merah.
Gojiberries.
Gula kelapa OCOC (Optional – daun pandan, halia).

1. FUNGSI BUAH LONGAN KERING
Longan kering ini bantu rendahkan kolesterol. Ada serat fiber. Ada potassium. Bagus untuk tekanan darah.
2. FUNGSI BUAH KURMA MERAH
Kurma merah ada 3 anti oksida hebat iaitu flavonoid. Carotenoid dan phenolic acid.
Flavonoids bantu hilangkan inflamasi. Juga dikaji dalam konteks kurangkan risiko diabetes, Alzheimer’s dan kanser.
Carotenoids penting untuk kesihatan jantung. Juga didapati dapat jauhkan risiko penyakit mata seperti katarak dan macular degeneration.
Phenolic acid kurangkan risiko terkena kanser dan penyakit jantung.
3. FUNGSI GOJIBERRIES
Gojiberries tingkatkan imun sistem dan lindungi dari selesema. Paling disukai ialah bab bantu turunkan berat badan.
4. FUNGSI GULA KELAPA
Gula kelapa lagilah. Ciri unik ada inulin. Tiada dalam gula lain. Nilai GI rendah. Mesra diabetes.
Ramai dah bagi feedback. Sejak tukar gula putih dengan gula kelapa. Badan rasa sihat. Paling padu ialah berat badan menurun. Hanya amal ni.
Percayalah saya bagitahu. Ini kajian sains cakap. Yang plan nak turun berat sejak 10 tahun lepas tu. Cer check ada ambil gula putih tak?
CARA PENYEDIANNYA:

1. Basuh longan kering, gojiberries dan kurma merah.
2. Kurma merah rendam sekitar 15 minit. Nak bagi lembut.
3. Masuk air lebih kurang 1 liter atau 1 liter setengah.
4. Masukkan semua bahan kecuali gula kelapa.
5. Rebus sampai mendidih.
6. Masukkan gula kelapa secukup rasa.
Minum ni setiap minggu terutama ketika mental tengah koyak. Badan penat. Memang padu! Rasanya pun sedap ala-ala lai chi kang.
Tak perlu dah ambil pil “Anda ingat saya ada masa untuk sakit kelapa?”.
Sumber: Facebook Dr Rizal Abu Bakar


Resepi Air Katira Paling Ekspres & Simple Tapi Rasa Macam Dekat Bazaar!

Tibanya Ramadhan setiap tahun, pasti ada sahaja juadah yang wajib dibeli dibazaar atau dibuat ketika ini. Ianya seakan akan melengkapkan juadah berbuka. Tetapi Ramadhan kali ini berlainan kerana disambut dalam tempoh Perintah Kawalan Pergerakan (PKP) dan segala bazaar telah dibatalkan. Antara juadah yang paling laris jika dijual sepanjang Ramadhan ialah Air Katira. Bagi penggemar air katira jangan risau, walaupun anda tidak dapat membelinya pada tahun ini, tetapi anda boleh buat sendiri.
Siti Hajar Mat Rasit melalui laman Facebooknya berkongsi resepi air katira yang sangat senang untuk dibuat ketika berbuka. Menggunakan bahan yang simple dan pastinya sedap!

Resepi Air Katira

Semalam ramai yang tanya macam mana buat Air Katira ni. So makiti share kat sini jela ek macam mana nak buat Air Katira PKP. Jimat dan ekpres.
Bahan-bahan simple je, yela nama pun ekpres kan. Walaupun ala ala je tapi serius sedap macam Air Katira asli.

Bahan-bahan

– Pewarna minuman berperisa TEBU (brand Double Lion)
– Susu pekat manis
– Biji selasih (rendam dulu)
– Cincau (potong ikut suka)
– Sirap Ros/pewarna merah
*Kenapa tebu? Tak rasa tebu ke nanti?
Iye tebu, takde rasa tebu pun sebenarnya. Rasa macam air Katira.
*Sukatan ikut sedap mata memandang sedap lagi tekak menelannya.
Cara-cara

1. Masukkan perasa tebu, susu, selasih dan cincau ikut banyak mana bancuhan.
2. Masukkan air kosong.
3. Titiskan sirap ros sikit supaya warnanya nampak dark sikit.
4. Masukkan ais.
(Mata makiti tak kenan tengok warna dari perasa tebu tu je, sebab tu tambah sirap sikit. Kalau hampa takmau letak pun takdak masalah, tak lari pun rasa dia kecuali la letak asam jawa )
Dah siap, kalau ada yang cukup bahan macam air katira asli, bolehlah ditambah ke dalamnya. Kalau takde, guna jela apa ada. Ye dokk? Walaupun ringkas, boleh tahan sedap juga. Dah buat nanti tag makiti ok. Tak semua tempat senang cari katira, kembang semangkuk dan bahan lain dalam katira asli tambah2 tengah pkp ni. Dan tak semua orang rajin nak blend kurma dan daun pandan masa puasa ni. Sekali lagi diingatkan bahan y ni versi ekspres, bukan niat nak lawan katira asli sekadar buat pelepas dahaga berpuasa. Maaf kalau ada tersalah dalam berkongsi resepi
Sumber : Siti Hajar Mat Rasit


Resepi Air Katira Versi Ekspres & Jimat. Tapi Serius Sedap

Memang susah nak cari air katira kalau bukan di bulan Ramadhan. Itu pun, tak ramai peniaga yang menjual minuman istimewa ini kerana bahannya agak sukar untuk dicari.
Minuman ini popular terutamanya di negeri Johor. Ada yang mengatakan ia berasal dari negara Pakistan, India Selatan, dan ada juga beranggapan ianya datang dari Singapura. Khasiatnya dipercayai dapat memulihkan tenaga kerana dalam resepi air katira asli dihimpunkan pelbagai jenis buah-buahan – antaranya getah anggur (katira), kembang semangkuk, kismis, badam, kurma, dan susu segar. Wah, patutlah harganya boleh tahan mahal berbanding dengan minuman lain!

Apapun, di sini kami kongsikan cara ‘shortcut’ untuk membuat air katira yang direka oleh Puan Sheila Fendy. Pada awalnya beliau sekadar mencuba, tapi tak sangka rasanya begitu mirip dengan air katira. Bolehlah sekadar melepaskan dahaga, bukanlah bermaksud ‘melawan’ resepi air katira asli ya!
Resepi Air Katira Versi Jimat Dan Ekspres. Tapi Serius Sedap!
Berikut adalah bahan-bahan yang diperlukan. Bahannya mudah saja. Maklumlah, resepi ekspres.

Bahan-bahan

Pewarna minuman berperisa TEBU (brand Double Lion)
*Kenapa tebu? Tak rasa tebu ke nanti air tu? Ya sahabat semua, tak rasa tebu pun. Tapi rasa macam air katira sebenarnya.
Susu pekat manis
Chia seed / biji selasih
Cincau

*Sukatan mengikut sesedap mata memandang dan sesedap rasa.

Cara-cara
Berikut adalah cara membuatnya. Senang saja.
1. Masukkan Perasa Tebu
Mula-mula, masukkan perasa ikut banyak mana bancuhan kita.

2. Campurkan Cincau
Seterusnya masukkan cincau. Sebenarnya saya cari cincau asli di kedai tapi tak ada stok, semuanya habis. Jadi, saya guna cincau dalam tin saja. Saya tapiskan cincaunya.

3. Tambahkan Chia Seed / Biji Selasih
Seterusnya saya tambahkan chia seed. Kalau ada biji selasih, bolehlah gunakan biji selasih.

4. Masukkan Susu Pekat Manis
Akhir sekali, masukkan susu pekat manis sesedap rasa.

5. Bancuhkan Air Kosong Secukupnya
Kemudian, masukkanlah air kosong dan ais buat penyejuk tekak. Siap!

Boleh Tambah Bahan Lain Ikut Kreativiti
Resepi ini memang ekspres dan simple saja. Boleh berjimat dan buat banyak-banyak bagi satu keluarga minum.
Kalau ada yang cukup bahan macam yang digunakan dalam resepi air katira asli, bolehlah ditambahkan ke dalamnya. Kalau tak ada, pakai apa yang ada sajalah. Walaupun ringkas, boleh tahan sedap juga.
Apapun, terima kasih bagi yang sudi mencuba resepi air katira ini.

*Resepi air katira ekspres ini disumbangkan oleh Puan Sheila Fendy dan pertama kalinya dikongsikan melalui Facebook Masak Apa Hari Ini. Ia diterbitkan semula dengan kebenaran beliau.
**Ikuti hasil kerja tangan Puan Sheila menerusi Facebook beliau, FB Sheila Fendy atau Instagram @iamsheilafendy dan #quillingbysheila.


Resepi Air Lemon Pudina & Pudina Laici Asam Boi Macam Di Bazar, ‘Fresh’ Untuk Berbuka!

Bulan puasa sudah tiba! Inilah masanya untuk anda menunjukkan skill memasak dalam menyediakan juadah menyelerakan untuk seisi keluarga. Bukan itu sahaja, makanan dan minuman yang dijual di bazar Ramadan juga tidak kurang hebatnya. Salah satunya adalah air ais lemon pudina yang ‘laku keras’ dijual di bazar kerana mempunyai rasa yang fresh dan sejuk di tekak apabila diminum setelah seharian berpuasa.
Pastinya anda mahu juga cuba bancuh sendiri air ini di rumah untuk berbuka puasa kan? Jadi, jom kita cuba langkah yang telah dikongsikan oleh wanita ini. Semoga menjadi!

RESEPI AIR AIS LEMON PUDINA DAN LEMON PUDINA LAICI ASAM BOI
Asslamualaikum Selamat Tengahari.Saya nak share resepi Air Balang “Ais Lemon Pudina &Ais Lemon Pudina Laici Asam Boi” sebelum ni saya dah pernah share tahun lepas at mahn dan sekali lagi saya share ye. Saya halalkan resepi saya ni yg tak seberapa.. Sesuai untuk jual di bazar. Insyallah laku keras habis setiap hari. Yang pasti sedapp fresh, boleh ketagih bila minum tak mau dah air lain.

-Daun pudina RM2.00
-Lemon 4biji
-Sunquick 100g
-Serbuk Asam Knor 100g
-Air Gula 1 liter
Cara-caranya

1)Kisar 3 biji lemon dengan 2 liter air, amik air sahaja hampas buang masuk dalm bekas air. Masukkan 1 liter air gula.
2)Sunquick dan serbuk asam knor masukkan sekali 1 liter air panas .Kacau-kacau dan masukan dalam bekas air lemon tadi.
3)Masukkan air batu ,pati air lemon, masuk air masak agak-agak j, 1 biji hiris lemon, daun pudina..Kacau-kacau siap untuk minum.

Nota!

-Kalau nak buat banyak gandakan sahaja
-Kalau nak buat banyak pastikan kene tapis banyak [email protected] kali.
-Boleh simpan dalam freezer pati air lemon ni.
-Boleh pelbagai kan jenis buahan tin @ fresh ikut citarasa sendiri.
Sumber: Nur Hanisah Kamaluddin


Cara Buat Air Penyejuk Badan Viral, Sekali Minum Terus Jatuh Cinta!

Kurma cina dan buah goji mengandungi banyak khasiat dan sangat sesuai diamalkan untuk kesihatan dalaman dan juga luaran. Antara khasiatnya ialah meningkatkan kesihatan kulit, mencegah penyakit jantung dan memilhara fungsi otak.
Kalau anda nak beli kurma cina boleh dapatkan di kedai herba Cina. Selain kurma cina, ada juga tambahan lain seperti peach gum dan kembang semangkuk untuk dijadikan minuman. Sedap dan sungguh menyegarkan. Kalau pertama kali minum, pasti anda terus jatuh cinta. Jom kita tengok perkongsian Nor Asiah di laman Facebooknya.

Baca juga: 30 Idea Air Sedap Untuk Berbuka, 1 Hari 1 Air Kena Cuba!
CARA BUAT AIR PENYEJUK BADAN VIRAL, SEKALI MINUM TERUS JATUH CINTA

Siapa-siapa yang tanya saya letak apa dalam air penyejuk badan, ini saya nak tunjuk. Bila minum air ni memang badan akan rasa fresh. Antara menu wajib dalam bulan puasa. Pergi kedai ubat cina, semua bahan-bahan ni ada jual.

Bahan-bahan diperlukan:

Buah goji
Bud ros
Teh bunga
Cendawan putih kering
Kurma cina
Buah mata kucing kering
Peach gum
Buah kundur
Kembang semangkuk
Biji lotus
Gula batu
Gula sarang lebah
Wintermelon (air mata kucing)
Biji selasih
Daun pandan

Cara-cara penyediaan:
– Buah lotus dan peach gum kena rendam sekurang-kurangnya 2 atau 3 jam. Cendawan putih pun sama, kena rendam dulu.

– Kembang semangkuk dan biji selasih rendam sekejap sahaja. Kalau tak nak pun boleh juga.
– Bahan-bahan lain rebus agak-agak dalam 20 minit. Buah goji, bud rose dan teh bunga letak last sekali sebab kecil. Masuk dalam 10 minit tutup api.

– Kalau nak letak bahan sikit-sikit pun boleh sahaja tapi saya suka letak banyak. Rasa lebih fresh.
– Siap dan sedia untuk diminum. Minum suam-suam memang puas hati. Rugi kalau tak cuba!

Nampak sedap kan? Berbuka nanti boleh buat.
Sumber: Facebook Nor Asiah


5 Resipi Air Tanpa Gula Putih Sesuai Untuk Anak, Tentu Si Kecil Suka & Minum Berkali-Kali!

Minuman manis memang menjadi kegemaran anak kecil tetapi tidak boleh diberikan selalu kerana kandungan gula yang tinggi boleh mengganggu kesihatan anak. Jadi, apa solusi sekiranya anak mahu minum air manis? Jangan risau, ibu ayah boleh cuba 5 resepi air tanpa gula putih di bawah untuk diberikan kepada anak.
Bukan sahaja sedap malah lebih berkhasiat dan sihat berbanding air yang dijual di kedai. Jom cuba!

Baca juga: Dah Tak Ada Idea Nak Masak Apa? Jangan Risau, Ini 50 Idea Menu Berbuka & Sahur
RESEPI AIR TANPA GULA PUTIH SESUAI UNTUK ANAK, LEBIH SIHAT
Jom kita try buat air tanpa gula putih untuk anak berbuka puasa nanti. 5 jenis air saya share kalini. Semua tak ada gula putih.

1. HOMEMADE RIBENA

Bahan-bahan:

Anggur
Madu
Air sejuk

Cara penyediaan:
– Masuk anggur dan air, blend kasar, tambah madu dan kacau sekata.
2. HOMEMADE MILO

Bahan-bahan:

Serbuk kakao
Gula kelapa
Gula tebu asli
Garam Himalaya
Susu

Cara penyediaan:
– Kisar serbuk kakao, gula kelapa, gula tebu dan garam, kemudian campurkan dengan susu. Sedia untuk dihidangkan.
3. AIR LEMONRANGE

Bahan-bahan:

Buah lemon
Buah oren
Madu
Air

Cara penyediaan:
– Kisar kasar buah lemon, buah oren dan air, kemudian tambah madu. Sedia untuk dihidangkan.
4. AIR SARSI

Bahan-bahan:

Kayu sarsi
Gula tebu asli
Molasses
Daun pandan
Air

Cara penyediaan:
– Rebus kayu sarsi, gula, molasses, dan pandan dan air, sejukkan. Sedia untuk dihidangkan.
5. AIR KORDIAL OREN

Bahan-bahan:

Buah oren
Air
Madu
Gula tebu asli

Cara penyediaan:
– Masak perahan air oren dan madu/gula, kemudian bancuh dengan air. Sedia untuk dihidangkan.
Bahan di atas boleh dibeli di Shopee atau di kedai runcit. Semoga artikel ini memberi manfaat.
Sumber: Facebook Mazliana Mazlan


Doktor Kongsi Rahsia Minum Air Teh Ini Rupanya Boleh Legakan Demam &  Sakit Badan…

Bunga telang atau nama saintifiknya Clitoria Ternatea adalah tanaman berbunga berwarna biru cerah dan boleh dimakan serta dijadikan minuman. Bagi anda yang tidak tahu, bunga telang mengandungi pelbagai manfaat seperti melegakan demam dan sakit badan.
Hanya memerlukan beberapa bahan sahaja untuk menghasilkan air teh bunga telang dan anda boleh amalkan air ini setiap kali demam. Barulah badan rasa lebih lega dan sedap! Tak rugi kalau nak cuba.

Baca juga: Belimbing Buluh Tak Sesuai Untuk Sakit Buah Pinggang? Betul Ke?
DOKTOR KONGSI RAHSIA MINUM AIR TEH INI RUPANYA BOLEH LEGAKAN DEMAM & SAKIT BADAN

Kalau demam, sakit lenguh seluruh badan. Amal minum teh bunga telang. Saya pun dah berjinak jinak dengan supertea ni. Banyak digunakan dalam perubatan Ayurveda dan Cina tradisional untuk redakan demam.

Ini versi paracetamol natural. Ada sifat anti-pyretic. Saluran darah bawah lapisan kulit dilebarkan. Udara akan sejukkan darah dan boleh membantu turunkan suhu panas dengan sejukkan badan. Ia juga bersifat diuretik dengan singkirkan toksin melalui air kencing.

Ini resipi mudah. Kalau rasa nak demam, amal minum ni.

4/5 helai bunga telang
Madu asli
Jus perahan limau kasturi
Air

Cara penyediaan:
1. Masukkan air panas ke dalam bekas tahan haba. Masukkan bunga telang.
2. Kacau dan tunggu sehingga bertukar warna. Kemudian, tapis.
3. Biarkan sejuk seketika.
4. Masukkan jus limau dan madu. Kacau dan minum.

Kalau tak boleh dapat bunga ori. Boleh guna bunga telang kering organik. Rasanya sedap masam manis. Bolehlah cuba. Sedap! Badan pun rasa lega..
Sumber: Facebook Dr Rizal Abu Bakar


Resepi Aiskrim Buah Homemade Untuk Anak, Lebih Sihat & Sedap!

Sebut sahaja aiskrim, mesti semua kanak-kanak mengemarinya dan melompat keriangan kalau dapat aiskrim yang dibeli oleh ibu atau ayah. Namun, pengambilan aiskrim perlu dikawal kerana kandungan gula yang tinggi dan ia tidak sihat jika diambil terlalu kerap.
Apa kata, kalau nak lagi sihat, weekend ni sediakan sendiri aiskrim di rumah dengan menggunakan buah asli. Haa kan bagus tu, lebih berkhasiat dan yang penting sedap kerana campuran buah-buahan, yogurt dan juga susu full cream. Menariknya!

Baca juga: Ibu ‘Share’ 10 Menu Wajib Cuba Untuk Bayi Usia 12 Bulan
3 RESEPI AISKRIM BUAH HOMEMADE UNTUK ANAK, LEBIH SIHAT & SEDAP
Hari ni saya nak share resepi aiskrim. Ikut mummy nak kisar susu dengan buah atau kisar buah dengan air pun boleh juga macam buah mangga sebab dia dah manis.

Nak aiskrim rasa lagi sedap boleh kisar susu tambah yogurt dan buah. Rasa masam-masam sikit. Buah kalau tak nak kisar sekali boleh cincang-cincang letak dalam acuan aiskrim.

*Yogurt boleh perkenalkan seawal usia bayi 8 bulan ke atas manakala susu full cream pula, untuk bayi bawah usia 1 tahun perlu dipanaskan terlebih dahulu.
1. AISKRIM MANGGA

Air dan buah mangga. Kisar semua sekali dan letak dalam acuan aiskrim. Sedia untuk dibekukan.
2. AISKRIM YOGURT KIWI

Susu full cream (panaskan), yogurt dan buah kiwi dicincang. Letak dalam acuan aiskrim dan sedia untuk dibekukan.
3. AISKRIM DRAGON FRUIT

Susu full cream (panaskan) dan dragon fruit dicincang. Letak dalam acuan aiskrim. Sedia untuk dibekukan.
Senang je kan? Kalau kita nak makan sekali pun boleh. Sedap dan menyegarkan. Patut cuba!
Sumber: Facebook Mar Maria


Tak Larat Nak Beratur, Wanita Kongsi Cara Buat Aiskrim Ala Bubble Bee Yang Sedap & Jimat Poket!

Mungkin ramai yang dah lama teringin nak makan aiskrim boba honeycomb yang popular di cawangan Bubble Bee yang dibuka oleh artis terkenal, Shuib.
Sehingga hari ini, difahamkan setiap cawangannya sering penuh dengan pelanggan yang setia beratur menunggu giliran untuk mendapatkan aiskrim di sana.

Tentunya menu di sana cukup istimewa.
Apapun, di sini kami ingin kongsikan sebuah resepi aiskrim ala Bubble Bee buat anda yang teringin nak mencuba tapi tak berkesempatan lagi untuk ke sana.

Walaupun taklah sama 100%, tapi bolehlah kita merasa dan sekadar lepas ‘kempunan’.

Jom tengok resepi aiskrim Bubble Bee hasil perkongsian oleh Li Yow ini:
Resepi Aiskrim Ala Bubble Bee
Dah lama dah teringin boba kedai retis famous tu.
Tapi nak beratur tu yang ampun. Memang tak sanggup.
Tak tahu pulak bahan-bahannya ada boleh kita cari secara online ja.
Ni baru sampai barang-barang yang saya order, terus buat la.
Boleh cuba kalau berminat.
Resipi mudah. Jimat poket.
Bahan-bahan

Honey boba pearl (rebus dalam 15 minit).
Honey comb
Corn flakes
Ice cream vanilla (kalau aiskrim susu lagi best)
Boleh tambah buah-buahan kalau nak.

*honey comb dengan boba madu tu boleh beli kat Shopee. Macam-macam jenama ada.
Boleh tengok dekat bawah ni bahan yang saya guna:

Aiskrim vanila

Cornflakes boleh guna yang ni atau apa-apa perasa yang kita suka

Ni honeycomb

Ni honey boba pearl. Rebus dalam 15 minit sebelum makan.
Lepastu cedokkan semua bahan satu persatu ikut suka kita nak banyak mana kuantiti setiapnya.
Agak-agaklah ya.

Bolehlah sekadar nak melepas kempunan kan…

Simple kan?
Selamat mencuba.
*Resepi aiskrim ala Bubble Bee ini diolah oleh Li Yow dan dikongsikan di Facebook. Untuk sebarang pertanyaan dan maklumat lanjut, sila rujuk posting asal beliau di SINI.


Resepi Aiskrim Coklat Homemade Gebu Guna Blender. Sedap & Berkali Ganda Jimat

Musim-musim panas ni memang sedap kalau pekena aiskrim ramai-ramai dekat rumah kan?
Kadang tu sampai tak cukup sebekas, yelah sebab ramai dekat rumah tu…

Jadi apa kata kita cuba resepi aiskrim coklat homemade mudah dan jimat yang dikongsikan oleh Puan Eida Ilham ni.
Hasilnya memang gebu dan lemak berkrim!

Resepi Aiskrim Coklat Homemade Gebu Guna Blender. 5 Bahan Je!
Guna 5 bahan je. Kalau buat malam ni, esok pagi boleh ngapp!

Senang sangat, semua boleh buat.
Gerenti jadi punyalahhh.
Di bawah ni saya senaraikan bahan-bahan yang digunakan.
Bahan-bahan :

1 tin susu cair
4 sudu susu pekat
1 sudu kecil esen vanila
1 sudu besar ovallete
Setengah cawan serbuk coklat / koko

Baca juga : 8-in-1 Resepi Aiskrim Malaysia Guna Satu Bancuhan: Choki-choki, Sumi Jelly, Oreo, Cloud 9, dll. Jimat & Sedap!
Cara-cara
1. Campur Semua Bahan Dalam Blender
Mula-mula, campur semua sekali dalam blender dan blend.
Blender tu biar sampai halus, ringan, fluffy, dan gebu gebas. Anggaran masa dalam 5 minit jugak.

2. Masukkan Dalam Bekas
OK ni hasilnya lepas blender. Adunan ni memang cair pun. Jangan risau sebab lepas masuk peti nanti dia beku elok je.
Tuangkan masuk dalam bekas.
Sebelum sejukkan tu bolehlah tabur choc rice kalau ada atau apa-apa topping lagilah kalau suka.

3. Sejukkan
Akhir sekali macam biasa, terus masukkan dalam peti.
Seeloknya buat malam supaya dia beku semalaman tanpa gangguan buka tutup. Yelah, anak-anak tu kadang asyik tanya je bila nak beku sampai asyik ulang-ulang buka peti ais.
Apapun, inilah hasilnya bila dah beku nanti.

Memang sedap, jimat dan lemak berkrim! Setanding dengan yang dibeli.
Berbaloilah makan ramai-ramai kan?
Selamat mencuba ya.
*Resepi aiskrim coklat homemade ini dikongsikan oleh Puan Eida Ilham menerusi Facebook. Ia telah disunting dan diterbitkan semula dengan kebenaran. Sebarang pertanyaan lanjut berkaitan resepi boleh rujuk post asal beliau di SINI.


“Waktu cuaca panas macam ni, memang tak puas makan 1 cawan aiskrim. Barulah rasa sejuk sikit.”
Sebenarnya, bukannya susah nak buat aiskrim homemade. Yang seronoknya, kita boleh tambahkan apa-apa bahan tambahan yang kita suka, dan olah mengikut perasa yang diminati.

Untuk perkongsian kali ini, kami ingin kongsikan sebuah resepi yang cukup simple, tapi lazat tak terkata. Percaya tak, hanya dengan 5 bahan, anda dah boleh membuat Aiskrim Coklat ala Hershey’s. Rasanya cukup sedap, sampai boleh pengsan!
Resepi ini adalah hasil cetusan idea oleh Cik Azarimah Ismail. Mari kita ikuti resepi beliau selengkapnya.

Cuaca Panas Ni, Jom Buat Aiskrim Coklat Hershey’s Homemade. Mudah & Sedap!
Berikut adalah senarai bahan-bahan yang diperlukan untuk membuat aiskrim coklat Hershey’s homemade yang lazat.
Bahan-bahan

1 tin susu cair
2 sudu besar susu pekat
1 penutup esen vanila
2 sudu besar ovalette
Hershey’s Chocolate Syrup (Boleh agak-agak, terpulanglah nak banyak mana. Jangan sampai habis sebotol pula.)

Cara-cara
Bila dah cukup bahan-bahannya, jom kita mulakan. Tak susah. Hanya 2 langkah saja!
1. Blender
Mula-mula, bubuh semua bahan dalam blender. Blend lebih kurang dalam 5 minit.
2. Bekukan
Bila dah sebati semua bahan, bolehlah letakkan dalam bekas. Kalau ada nak letak topping apa-apa, contoh : biskut Oreo, kacang, cip coklat atau buah-buahan segar, silakan.
Langkah seterusnya, kita bekukan semalaman.
Siap!
Eh, dah siap dah? Memang senang sangat, tak mustahil anda juga boleh membuatnya sendiri di rumah.

Oh ya, kalau tak ada Hershey’s Chocolate Syrup, jangan risau. Olahkan saja ikut perasa lain dengan apa-apa bahan yang ada di rumah.
Ramai dah eksperimen dan berjaya hasilkan macam-macam aiskrim daripada resepi asas di atas ini. Boleh buat perisa vanila cookies, jagung, Milo, Nutella dan sebagainya. Macam contoh di bawah ini.

Berbaloi buat sendiri berbanding beli di kedai. Boleh makan puas-puas dan berramai-ramai satu keluarga. Jimat sungguh. Sedap pun sedap!
Jadi, selamat mencuba. Silakan share.

*Resepi Aiskrim Coklat Hershey’s Homemade ini disumbangkan oleh Cik Azarimah Ismail melalui group Masak Apa Hari Ni (MAHN). Ia diterbitkan semula dengan kebenaran beliau. Untuk sebarang pertanyaan lanjut, boleh rujuk post asal beliau di SINI.


Cara Buat Aiskrim Durian Homemade. Lemak Berkrim, Guna Blender Je

Musim durian kali ini memang buat ramai teruja sebab harga durian kali ini agak murah berbanding selalu. Jadi ada mesti antara kita yang tak lepaskan peluang untuk beli banyak-banyak! Kalau yang ada dusun atau kebun tentulah lagi seronok dibuatnya.
Apa yang menariknya, macam-macam resepi kita boleh buat dengan menggunakan durian. Antara yang terkenal termasuklah durian crepe, cream puff durian, kek durian cheese, seri muka durian, dan tak lupa juga jem durian dan tempoyak.

Dalam artikel kali ini, kami berbesar hati kerana Puan Syu Islamiah sudi berkongsikan resepi aiskrim durian homemade yang lemak berkrim. Menurutnya, ini kali kedua beliau membuatnya. Caranya simple saja, pakai blender pun boleh dan rasanya tentulah sedap. Kalau beli di luar, ada yang sampai RM8 juga harganya. Jadi, memang berbaloi kalau buat sendiri, kan?
Jom kita tengok resepinya selengkapnya di bawah ini.

Resepi Aiskrim Durian Homemade Yang Lemak Berkrim. Mudah, Pakai Blender Je!
Bahan-bahan

1 cawan isi durian (nak letak lebih pun lagi sedap)
1 tin susu cair
3 sudu besar susu pekat (kalau suka manis boleh tambah)
1 sudu besar ovalette (pastikan yang halal)- kalau tak ada boleh tukar pakai telur sebiji
Sedikit pewarna kuning

Cara-cara
1. Blend semuanya hingga hancur dan sebati.
2. Lepas tu saya pakai mixer untuk kembangkan bagi bertambah isinya. Kalau yang tak ada mixer, mungkin boleh blender lama sikit.

3. Kemudian masukkan ke dalam bekas untuk disejukkan. Muat la masuk dalam bekas aiskrim 1.5L ni.

4. Tunggu beku, lepastu bolehlah makan. Sedapnya!

Mudah, kan?
Wah, rupanya senang sangat nak buat aiskrim durian sendiri di rumah. Jimat pula tu.
Rugi kalau tak cuba. Nak-nak pula tengah musim durian ni. Jadi, bagi yang ada durian lebih tu bolehlah buat aiskrim durian. Memang nikmat sungguh makan aiskrim ni bila cuaca panas. Tak payah susah-susah beli di kedai lagi.

*Resepi aiskrim durian homemade lemak berkrim ini dikongsikan oleh Puan Syu Islamiah. Ia telah disunting dan diterbitkan semula dengan kebenaran.


Resepi Aiskrim Durian Homemade, Penyejuk Tekak Yang ‘Confirm’ Asli Rasanya!

Dah masuk musim durian ini, mesti ramai dalam kalangan peminat durian ada bermacam-macam idea untuk menikmatinya. Ini termasuklah resepi aiskrim durian homemade.
Kali ini penulis ingin kongsikan resipi aiskrim durian homemade dari saudara Uwan Nolly Epin. Nama pun aiskrim buatan sendiri, sudah pasti kesedapannya lebih asli! Jom belajar buat, boleh buat sejuk tekak bila cuaca panas.

Baca juga: Ini 7 Tips Pilih Buah Durian Yang Elok Dan Isi Penuh, ‘Hantu’ Durian Kena Tahu!
RESEPI AISKRIM DURIAN HOMEMADE

Musim durian ini buat lah aiskrim durian sendiri. Letak durian banyak-banyak sikit. Biar asli rasa duriannya. Memang sedap ya amat lah! Sejuk je lalu dekat tekak. Makan dengan roti pun sedap, yummy delicious~

BAHAN-BAHAN & CARA-CARANYA:

1 tin susu cair
1/2 tin susu pekat (tak suka manis kurangkan lah ya)
1 sb ovelett
Durian secukupnya (anggaran kalau isi durian yang besar 6 ulas, durian kecil 10 ulas)
Pewarna kuning telur secukupnya (saya tak guna sebab durian yang Uwan guna dah kuning jadi saya guna durian udang merah).

Kisarkan durian + susu cair + susu pekat dan ovelett di dalam mesin pengisar.
Apabila mereka sudah sebati masukkan pula ke dalam mixer.
Kisar dalam 20-30 minit atau hingga ia menjadi gebu.
Kemudian, masukkan dalam bekas dan simpan dalam freezer.

Dah keras nanti boleh lah anda makan. Memang sedap sangat, asli rasa duriannya!
Sumber: Facebook Uwan Nolly Epin via Masak Apa Tak Jadi Hari Ni Official


Semudah ABC, Ini Resepi Aiskrim Kacang Merah Homemade Lemak Berkrim & Confirm Gebu!

Panas lit lit ni memang seronok kalau dapat makan makanan yang sejuk. Segar rasa badan.
Kalau dapat makan aiskrim, bukan setakat anak-anak suka, ibu dan ayahnya pun tumpang sekali kan?

Apa kata kita cuba aiskrim Malaysia perasa kacang merah yang dikongsikan oleh Puan Siti Zanariah Khalit ni. Nampak sedap sangat….!
Boleh buat stok untuk makan sendiri atau buat jualan juga. Mesti laku keras dan kejap je habis.

Jom tengok resepi aiskrim kacang merah versi aiskrim Malaysia yang mudah ini.

Resepi Aiskrim Kacang Merah Homemade Versi Aiskrim Malaysia. Mudah, Lembut Gebu & Confirm Sedap!
Semalam saya penuhkan peti sejuk dengan beberapa jenis aiskrim Malaysia. Tak jual. Hanya untuk kami sekeluarga. Cukuplah untuk seminggu.
Aiskrim kacang merah ni kegemaran saya dan suami. Belum sempat beku dia dah makan beberapa batang.

Bahan-bahan
Bahan A

2 liter air
1 tin susu cair
1 tin susu pekat
Gula – jika perlu (saya tak letak)
2 tin kacang merah – cuci
Pewarna merah
Daun pandan – disimpul
Sedikit garam

Bahan B

2½ sudu besar tepung ubi
2½ sudu besar tepung jagung
2 sudu besar tepung gandum

Cara-cara
1. Kisar Kacang Merah
Mula-mula, kisar kasar 1 tin kacang merah dengan sedikit air yang sudah disukat.
2. Satukan Bahan A
Satukan 1 tin kacang merah yang dah dikisar tadi dengan bahan A yang lain.
3. Masukkan Kacang Merah (Yang Tak Dikisar) Dalam Plastik Aiskrim
Tadi ada 2 tin kacang merah kan.
1 tin kacang merah lagi yang tak dikisar tu kita masukkan dalam plastik aiskrim.
Setiap satu plastik masukkan 7-8 biji kacang. Dalam plastik, tekan sedikit kacang supaya sedikit penyek.
4. Bancuh Bahan B
Kemudian bancuh bahan B menggunakan sedikit air dari bahan A.
Larutkan.
5. Satukan Bahan A & B
Seterusnya satukan bahan A dan B dalam periuk.
Masak dengan api sederhana sehingga pekat. Kacau selalu supaya tidak bergentel.
Tunggu dan biarkan ia sejuk sebelum dimasukkan ke dalam plastik aiskrim.
6. Tuang Dalam Plastik Aiskrim
Masukkan bancuhan aiskrim ke dalam plastik yang sudah berisi kacang merah tadi.
Biarkan beku dalam peti ais semalaman
*Tips :
– Susu cair boleh digantikan dengan santan pekat anggaran 500-600gm
– Kalau tak mahu guna susu pekat, gantikan dengan gula pasir pun boleh.
Siap!
Haa, dah siap pun aiskrim kacang merah homemade ni.

Nampak sedap kan?
Mudah je cara nak membuatnya. Puas hati kalau buat sendiri, bolehlah makan ramai-ramai satu famili.
Yang suka kacang merah tu bolehlah bubuh ekstra kacang merah… Fuh, mesti best.
Apa tunggu lagi. Jom cuba!

**Resepi aiskrim kacang merah homemade dan tips ini dikongsikan oleh Puan Siti Zanariah Khalit menerusi Facebook. Ia telah diterbitkan semula dengan kebenaran.


Sedap & Kaya Dengan Nutrisi, Ini Cara Buat Aiskrim Magnum Viral Guna Buah Avocado

Sebelum ini pernah viral dengan resepi aiskrim magnum homemade dimana ramai orang telah mencuba dan menyukainya. Bukan sahaja mempunyai rasa yang sama dengan aiskrim asal, magnum homemade ini juga boleh dipelbagaikan kandungannya. Mempunyai rasa yang enak lemak berkrim, dari aspek kesihatan juga perlu dititikberatkan. Oleh itu, terdapat satu lagi resepi aiskrim magnum yang menggunakan buah avocado sebagai juara utama.
Sudah semestinya  buah avocado mempunyai kandungan khasiat yang tinggi khususnya buat anak-anak yang sedang membesar. Mudah sahaja nak siapakan aiskrim ini di rumah.

BAHAN UTAMA YANG ANDA PERLUKAN
1. Avocado
2. Susu Low Fat

3. Chocolate

Ni ovaltine. Sachet tu stevia. Kami buat tak manis sangat. Manis-manis buah gituuuu.

Campur semua kecuali dark coklat. Blend hancur-hancurnya. Sampai jadi pekat likat memikat.

1 plastik kami boh 2 bar. Hampa nak full cover. Hampa leh boh bnyk lagi. Kami kn nk hbs kn bhn je. Banyk tu je coklat yang kami letak.

Rendam dalam air panas, bila dah cair ratakan coklat macam ni.

Dah siap!

Sumber : Meeza Anje Tomok


Cara Buat Aiskrim Malaysia Ala Magnum. Disalut Coklat, Gebu Di Dalam

Sekarang ni macam-macam versi aiskrim Malaysia yang dijual kan? Terbaru, ada aiskrim Malaysia ala Magnum yang makin viral.
Bayangkan dapat makan aiskrim sejuk-sejuk sambil gigit salutan coklat kat luar tu… Pergh, sedapnyaa!

Jom kita tengok resepi aiskrim magnum yang dikongsikan oleh Raja Amanina ni.
Resepi Aiskrim Malaysia Ala Magnum
Inilah kejadian aiskrim ala Magnum yang dibuat malam tadi. Dah selamat mengeras dengan jayanya.

Memang sedap!

Ni cara nak buatnya.
Bahan Untuk Aiskrim Vanila

2cawan whipping krim (dairy)
*Saya guna whipping krim aiskrim lagi gebu lagi putih nak guna susu cair @ susu fullcream pun boleh je
1/2 cawan susu pekat
1 sudu kecil ovellate
Sedikit esen vanila

Bahan Untuk Salutan Coklat

350gm coklat masakan & dark chocolate (apa-apa brand pun boleh je. Saya guna yang timbang kilo je lebihan buat almond london)

Cara-cara
1. Putar / Blender Bahan Aiskrim Vanila
Mula-mula campurkan kesemua bahan lepastu putar dengan mixer @ blender hingga kembang gebu (saya pakai blender je).
Mixer @ blender hingga adunan jadi kembang 2 kali ganda.

2. Double Boil Coklat
Kemudian double boilkan coklat hingga cair.
Tunggu coklat suam sikit.
3. Ratakan Coklat Dalam Plastik Aiskrim
Seterusnya masukkan coklat yang dah double boil tadi ke dalam piping bag.
Lepas tu picit ke dalam plastik aiskrim dan ratakan.
Agak-agak je tak nipis sangat tak tebal sangat.
Jangan risau salutan coklat tu tak perlu mengeras. Kalau tunggu mengeras nanti dia tak bersalut dengan ais krim.

2. Tuang Adunan Aiskrim
Disebabkan coklat tu pekat, jadi bila ratakan dalam plastik tu, coklat akan melekat kat keliling plastik. Tengah-tengahnya automatik kosong sebab tu boleh tuang aiskrim kat tengah.
So boleh tuang macam biasa. Kalau dah mengeras nanti dia tak bersalut dengan ais krim.
Kalau nak lagi senang buat pendek-pendek je. Saya potong sikit plastik aiskrim tu.

3. Sejukkan
Akhir sekali sejukkan dalam peti ais selama 5-6 jam atau semalaman.
Siap.
Bila dah sejuk, macam nilah kejadiannya.

Fuh, Sedapnya… Terliur Tengok!
Nampak sedap kan? Rupanya tak susah pun.
Jom kita cuba buat kat rumah!

*Resepi aiskrim magnum ini dikongsikan oleh Raja Amanina menerusi Facebook. Ia telah disunting dan diterbitkan semula dengan kebenaran. Sebarang pertanyaan bokeh rujuk post asal di SINI.


8-in-1 Resepi Aiskrim Malaysia Guna Satu Bancuhan: Choki-choki, Sumi Jelly, Oreo, Cloud 9, dll. Jimat & Sedap!

“Cuti-cuti sekolah ni budak-budak ni asyik bukak peti ais je. Kesian pulak sebab tak ada apa dah dalam tu. Beli aiskrim semalam kejap je habis. Hmm…”
Cuti-cuti ni, apa kata ajak anak-anak buat aiskrim Malaysia di rumah. Selain dapat makan, dapat juga ajar mereka satu skil di dapur kan?

Dengan hanya 1 bancuhan susu, kita boleh buat Aiskrim Malaysia versi choki-choki, oreo, sumi jelly dan cloud 9. Haa, menarik dan menjimatkan betul kan?
Biasanya coklat choki-choki ni antara yang paling laris dan disukai ramai. Rasa lemak susu campur coklat memang sedap! Mungkin ada yang tertanya-tanya macam mana nak masukkan coklat tu dalam plastik aiskrim kan.

Jadi jom kita tengok step-by-step yang dikongsikan oleh Puan Sariah Hairol ini.

Resepi Aiskrim Malaysia Choki-choki
Mula-mula jom kita tengok bahan-bahan yanh diperlukan.
Simple je bahannya.

1 paket coklat choki-choki*
1 tin susu pekat
1 tin susu cair
5 1/2 tin air
Secubit garam

*Boleh gantikan dengan sumi jelly, coklat cloud 9, biskut oreo yang dah dihancurkan atau lain-lain bahan yang kita suka.
Cara-cara
1. Masak Bancuhan Susu
Pertama sekali kita buat bancuhan susu tu.
Caranya masukkan semua bahan di atas ke dalam periuk kecuali coklat choki-choki. Kalau nak adjust supaya kurang manis tu bolehlah kurangkan kuantiti susu pekat.
Masak atas dapur sampai mendidih.
2. Masukkan Coklat Choki-choki Ke Dalam Plastik Aiskrim
Bila dah sejuk bancuhan susu tu barulah kita masukkan dalam plastik aiskrim.
Jadi sementara menunggu tu, kita masukkan coklat dalam plastik aiskrim.
Ini cara nak masukkan coklat tu.
Mula-mula kerat dua dekat tengahnya.

Lepas tu tolakkan coklat keluar guna sudu macam ni.

Masukkan dalam plastik aiskrim.

Kemudian lenyekkan coklat tu sikit.

Macam nilah rupa dia bila dah lenyek tu.

Kalau choki-choki tu memang dah lembik, kena masukkan terus plastik choki-choki tu dalam plastik aiskrim tau. Lepas tu picit choki-choki tu perlahan-lahan sebab takut plastik aiskrim bocor.
Bila dah picit, terbalikkan plastik aiskrim tu untuk kluarkan plastik choki-choki.
3. Tuangkan Bancuhan Susu
Sekarang dah boleh tuangkan bancuhan susu yang dah dimasak atas api tadi.

4. Ikat & Sejukkan
Akhir sekali ikat macam biasa dan bolehlah bekukan dalam peti sejuk.
Bancuhan susu ni boleh buat macam-macam aiskrim lagi. Contoh ideanya:

Oreo (biskut Oreo hancurkan)
Sumi Jelly
Coklat Cloud 9 / apa-apa coklat lain (potong coklat kecil-kecil)
Koktel buah-buahan
Mangga susu
Sirap rose (bandung)
Laici susu

Sedap, Jimat & Boleh Jana Pendapatan Sampingan
Dengan satu bancuhan susu, boleh dapat macam-macam jenis aiskrim Malaysia kan? Memang berbaloi!
Seronok buat sendiri dekat rumah dengan anak-anak. Dapat juga isi masa lapang mereka masa cuti ni. Buat jual pun ok sangat. Dapatlah buat duit poket sikit sambil ajar anak-anak dengan ilmu asas keusahawanan.
Selamat mencuba!

**Resepi aiskrim Malaysia ini dikongsikan oleh Puan Sariah Hairol menerusi Facebook. Ia telah disunting dan diterbitkan semula dengan kebenaran.


Resepi Aiskrim Malaysia Coconut Shake Yang Gebu & Melampau Sedapnya

“Panas-panas macam ni sedapnya kalau pekena coconut shake…”
Siapa tak suka dengan coconut shake kan? Rasanya yang lemak manis, dimakan pula masa tengah panas. Fuh, memang sejuk tekak dibuatnya.

Satu masalah nak cari coconut shake ni bukannya ada dijual di semua tempat. Kalau kita buat sendiri, ada lebih tu tak dapat nak simpan lama. Jadi bolehlah cuba olahkan aiskrim Malaysia dengan perasa coconut shake yang marvelous hasil perkongsian saudari Norhafiza Othman.
Cara Buat Aiskrim Malaysia Perasa Coconut Shake
Ok jom kita tengok bahan-bahan yang diperlukan dan cara membuatnya di bawah ini.

Bahan-bahan

Air kelapa serta isinya
Air kosong
Susu cair
Susu pekat
Gula ikut kesesuaian
Secubit garam
Ovalette 2 sudu besar
Tepung jagung sesenduk (bancuh dan tapis)

*Sukatannya tak perlu risau boleh agak-agak sendiri. Biasanya masa beku nanti jadi tawar sikit.

Cara-cara
1. Asingkan Isi Kelapa
Mula-mula kita asingkan isi kelapa. Kalau boleh isi kelapanya janganlah terlalu muda. Nak elok lagi buangkan yang warna coklat-coklat tu. Tapi kalau malas tak kisah, sedap jugak.
Bila dah siap asingkan isi, basuh bersih dan toskan.

2. Kisar Isi Kelapa
Isi tadi kita blendkan dia. Tak payah terlalu hancur, supaya nanti bila tergigit isi baru rasa…walllaaaaaa!

3. Kisar Bahan Lain
Lepas tu ambil satu bekas lain untuk campurkan air kelapa, air, susu cair, susu pekat, garam, gula. Gaulkan dulu sampai sebati.
Seterusnya kita ambil sedikit campuran air ini untuk diblendkan dengan ovalette. Kisar lama sikit bagi cantik gebu.
4. Masak Atas Api
Kemudian dah bolehlah masak kejap atas api. Pastikan periuk yang digunakan bebas bau bawang atau cili ya. Nanti dibuatnya aiskrim bercampur rasa gulai semua tak sedaplah kan?

Ok sambil masak tu boleh ambil tepung jagung dan bancuh dengan air. Tapiskan dan masukkan bancuhan tepung jagung ke dalam periuk. Pastikan kacau selalu, kalau tidak hangit bahagian bawah jadi macam dalam gambar ni. Tapi tak apalah, sedap punya pasal sayang nak buang.

5. Sejukkan & Isi Dalam Plastik
Sejukkan sekejap dan bolehlah diisikan ikut kerajinan anda.
Kalau nak lagi gebu, sejukkan dulu dalam peti kemudian keluarkan. Guna pula mixer dan putar sampai lagi gebu.

Siap!
Beginilah hasilnya. Memang sedap, asyik nak buka peti ais je jawabnya bila buat aiskrim Malaysia versi coconut shake ni.

Bukan kata musim panas, musim hujan pun laku! Tak percaya, kena cubalah. Senang dan ringkas sangat. Jimat pulak tu berbanding kalau kita beli coconut shake di luar. Boleh makan sampai puas. Memang melampau sedapnya!

Semoga bermanfaat buat semua.

*Resepi aiskrim Malaysia coconut shake ini dikongsikan oleh saudari Norhafiza Othman menerusi Facebook. Ia telah disunting dan diterbitkan semula dengan kebenaran.


Resepi Aiskrim Malaysia Hot Selling, Siap Ada Filling Cream Cheese Brand Terkenal Ini!

Selain digelar aiskrim Malaysia, terdapat nama jolokan lain yang diberikan untuk aiskrim ini seperti aiskrim 20 sen dan aiskrim batang. Kalau nak tahu aiskrim ini sangat mudah disediakan mengikut kreativiti si pembuat dan resepi aiskrim Malaysia kali ini, mestilah penulis nak kongsikan yang best sahaja.
Didatangi dengan pelbagai perisa, peniaga ini telah sudi untuk berkongsi resepi aiskrim Malaysianya yang hot selling kepada pembaca. Menariknya aiskrimnya memiliki filling cream cheese dari brand terkenal ini. Jom cuba buat boleh sejukkan tekak!

Baca juga: 5 Cara Simpan Pisang Agar Tak Cepat Busuk, No. 2 Itu Mesti Anda Tak Sangka!
RESEPI AISKRIM MALAYSIA

Tak pernah terpikir langsung nak jual makanan sebelum ini. Memang saya minat berniaga tapi saya ini tak ada bakat memasak. Nak makan sendiri dan family boleh lah. Nak menguli, nak buat kuih memang tak berbakat. Buat kuih cara yang mudah tu pun boleh fail. Hahaha

Rezeki Allah nak bagi, sekarang saya dah jadi penjual aiskrim Malaysia, ini antara aiskrim saya yang hot selling. Aiskrim berperisa dengan filling cream cheese, setiap warna itu perisa yang berlainan.
RESEPI AISKRIM MALAYSIA HOT SELLING!
BAHAN-BAHAN & CARA-CARANYA:

2 tin susu cair
2 tin susu pekat
10 tin air masak
Sedikit garam dan gula
Emulco (apa jenis perisa yang korang suka, contohnya emulco pandan untuk aiskrim pandan cheese)
500 gram cream cheese (recommended brand Tatura)
2 sudu susu pekat
Piping bag
Plastik untuk aiskrim jangan lupa.

Masak 10 tin air bersama 2 tin susu pekat dan 2 tin susu cair. Kacau sehingga sebati, letak sedikit garam dan gula untuk dapatkan rasa lemak manis.
Masak sehingga mendidih, kemudian asingkan bancuhan susu untuk diletakkan emulco/perisa. Bancuhan ini banyak ya, boleh pelbagai perisa yang korang suka.
Sementara tunggu bancuhan susu tadi sejuk, boleh lah sediakan bancuhan cream cheese. Satukan 500 gram cream cheese bersama 2 sudu susu pekat dan putar atau kacau sehingga kembang.
Dah siap, masukkan cream cheese ni dalam piping bag, picit masuk ke dalam plastik aiskrim. Jangan lupa ratakan cream cheese cantik-cantik dalam plastik tu.
Bila susu dah sejuk, boleh la mula memintal.

Anggaran aiskrim yang dah siap nanti 50 hingga 60 batang memgikut saiz plastik yang korang guna. Banyak tau. Doakan Nurul dimurahkan rezeki selalu serta dipermudahkan segala urusan ya kawan-kawan.
Sumber: Facebook Nurul Zainuddin via Masak Apa Hari Ni..(MAHN)


Jimat & Berbaloi Buat Sendiri Aiskrim Milo Yang Gebu Di Rumah. Simple Je Caranya

“Budak-budak ni pantang betul jumpa aiskrim. Sekali beli, kejap je dah habis. Kalau boleh buat sendiri bagus ni…”
Bila tiba musim cuti sekolah, mak-mak mesti makin sibuk di rumah. Anak-anak pula di rumah dengan 2 rutin utama mereka – main dan makanlah, apa lagi.

Alang-alang cuti sekolah ni, apa kata kita ajak anak-anak sama-sama buat aiskrim milo homemade di rumah. Boleh makan puas-puas, bahannya mudah saja. Yang penting, jimat! Ini resepi yang dikongsikan oleh Puan Azarimah Ismail.
Resepi Aiskrim Milo Yang Mudah, Gebu & Lazat
Bahan-bahan

1 tin susu cair*
2 sb susu pekat *
1 penutup esen vanila*
1 sb ovalette*
1 sachet Milo / 3 sudu besar

Cara-cara
1. Satukan Semua Bahan
Mula-mula, masukkan semua bahan ke dalam blender / mixer.

2. Blender
Kemudian, tekan suis blend / mixer selama lebih kurang 5 minit. Memang kena lama sikit untuk dapatkan tekstur yang gebu dan lembut.

3. Masukkan Ke Dalam Bekas
Seterusnya masukkan adunan tadi ke dalam tupperware plastik atau bekas aiskrim.
4. Bekukan Semalaman
Akhir sekali, simpankan ke dalam freezer sekurang-kurangnya semalaman untuk dibekukan.
Lepas tu dah bolehlah makan ramai-ramai. Serang!!!

Boleh Olah Ikut Citarasa
Bahan bertanda * adalah base untuk aiskrim vanila. Boleh bubuh perasa lain yang digemari seperti serbuk koko, buah strawberi, oreo, sirap coklat, boleh tabur serbuk kacang, coklat beras apa-apalah yang anda suka. Yang suka coklat tu, boleh lebihkan serbuk Milo atau tambah serbuk koko.
Hah, senang kan buat aiskrim homemade ni. Boleh buat macam-macam perisa. Untuk mak-mak yang anak-anak dah cuti sekolah bolehlah cuba buat. Untung-untung boleh juga buat jualan. Mesti laris!
Jadi, tak payah beli lagi. Jom buat sendiri aiskrim Milo homemade ikut resepi yang mudah ni. Anak-anak mesti seronok dan teruja. Mak ayah pun boleh tumpang sama sejukkan tekak. Memang jimat dan berbaloi.

*Resepi Aiskrim Milo Homemade ini disumbangkan oleh Puan Azarimah Ismail melalui group Masak Apa Hari Ni (MAHN). Ia diterbitkan semula dengan kebenaran beliau. Untuk sebarang pertanyaan lanjut, boleh rujuk post asal beliau di SINI.


Resepi Aiskrim Homemade Simple Warna Warni. Laris Buat Jualan!

Kalau berjalan dengan anak tu, tak sah kalau tak beli aiskrim kan? Nak pulak kalau tengah cuaca panas, kita pun tumpang sekaki makan sama-sama.
Kalau boleh buat sendiri, memang jimat dan puas makan. Bagi yang rajin, boleh jadi sumber pendapatan dan jual di kawasan kejiranan. Tak payah tunggu motor aiskrim datang lagi.

Hari ini kami kongsikan resepi aiskrim simple warna-warni oleh Kak Lina Kassim.
Resepi ini memang beliau gunakan untuk buat jualan kecil-kecilan.

Alhamdulillah, ramai yang minat.

Caranya senang saja, mudah-mudahan semua boleh cuba di rumah.
Resepi Aiskrim Simple Warna-Warni
Berikut adalah bahan-bahan yang diperlukan untuk membuat aiskrim homemade berwarna-warni ini.
Bahan-bahan

1 tin susu pekat (boleh kurangkan bagi yang tak suka manis)
2 tin susu cair
Sedikit garam
Esen vanila
2 sudu besar ovalette

Cara-cara
1. Campur Semua Bahan
Mula-mula campurkan semua bahan dalam mangkuk untuk diputar.
Yang nak guna mixer, bubuh terus dalam mangkuk mixer.
Bagi yang tak ada mixer, ada resepi yang cakap boleh cuba guna blender. Tapi Kak Lina tak pernah cuba. Apapun, pastikan bebas bau bawang tau!
2. Putar
Kemudian putarkan guna kelajuan paling maksimum.
Kak Lina putarkan selama lebih kurang 20 minit.
Lepas dah putar nanti, adunan akan menjadi lebih pekat / gebu.

3. Warnakan
Kemudian untuk lebih menarik,boleh bahagikan adunan ke dalam 2-3 buah mangkuk.
Letakkan pewarna berlainan dalam setiapnya.
Perasanya juga boleh dipelbagaikan ikut apa yang ada di rumah.
Contohnya kalau tak ada pewarna boleh juga bubuh biskut oreo yang dihancurkan atau serbuk Milo untuk buat aiskrim perasa Milo.
4. Bubuh Dalam Bekas
Seterusnya layerkan adunan aiskrim untuk dimasukkan ke dalam bekas. Jangan dikacau-kacau sangat sebab kita taknak warnanya bercampur dan jadi tak cantik nanti.
Kalau guna bekas transparent macam ni boleh nampak lapisannya dari luar. Lagi menarik dan ceria, mesti budak-budak suka!
5. Topping Ikut Suka
Bila dah penuh bekas tu, bolehlah taburkan apa-apa topping di atasnya.
Ikut kreativiti masing-masinglah ya, sama ada nak bubuh cip coklat ke, chocolate rice, kekacang dan lain-lain.
Kalau tak bubuh pun ok je. Dah sedap dah.
6. Sejukkan
Akhir sekali tutup bekas dan sejukkan.
Simpankan dalam peti sejuk bahagian freezer tu semalaman.

Siap!
Mudah kan? Nampak comel dan teruja nak makan dengan warna ceria macam ni.
Jadi, jomlah kita cuba di rumah nanti. Sesekali tentu seronok dapat merasa air tangan sendiri. Dahlah dapat jimat, boleh makan ramai-ramai.
Yang rajin tu boleh buat jualan, atau ambil order untuk kenduri, open house dan sebagainya. Bagi yang nak tahu, Kak Lina jual 1 bekas macam dalam gambar di atas ni dengan harga RM2.
Selain makan sendiri, dapat juga jana pendapatan sampingan kan?
Selamat mencuba!

*Resepi aiskrim simple warna-warni ini dikongsikan oleh Kak Lina Kassim menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan, boleh rujuk post asal Kak Lina di SINI.


Resepi Aiskrim Soda Sakura Viral, Warna-Warni Seperti Pelangi

Terdapat pelbagai jenis Aiskrim Malaysia yang ada di pasaran. Pada asalnya aiskrim ini hanya mempunyai warna berdasarkan perisa yang diinginkan tanpa campuran apa-apa ‘hiasan’. Namun, seiring dengan perubahan zaman ia telah diubah dengan pelbagai gaya dan kreativiti oleh si penjual seperti yang sedang tular ketika ini iaitu Aiskrim Soda Sakura.
Jika dilihat, aiskrim ini kelihatan unik, cantik dan menarik kerana mempunyai isi buah laici yang telah diletakkan sedikit pewarna mengikut kesukaan. Maka, buah laici itu kelihatan berwarna-warni. Jom lihat resepinya di bawah.

Baca juga: Rupanya Macam Ini Cara Goreng Paru Garing & Tips Hilangkan Hanyir
WARNA-WARNI AISKRIM SODA SAKURA

Tertengok satu perkongsian video di TikTok oleh @Khuzy. Nampak cantik macam ikan kecil-kecil tetapi rupanya cebisan buah laici yang telah diwarnakan.

Kombinasi air laici dan air aiskrim soda memang terbaik! Rasa macam jeruk laici bila aiskrim sedia dimakan. Masam-masam manis.

Buah laici pula, pertama kali beli keluaran Yusuf Taiyoob punya. Buat pesanan dari shopee sebab susah nak dapat. 100% sedap dan puas hati walaupun harganya lebih mahal daripada laici tin yang biasa. Berbaloi!
Cik Fieyza kongsi resipi di sini jika ada yang belum pernah cuba. Anggaran untuk 1 tin laici. Gandakan jika nak buat lebih.
RESEPI AISKRIM SODA SAKURA

BAHAN-BAHAN:

Laici dalam tin – 1 tin.
Air aiskrim soda – 1 botol.
Air gula – tambah ikut kemanisan tekak sendiri sebab bila air dah beku, rasa manis akan kurang.
Tepung jagung – 1 sudu (larutkan dengan air).
Plastik aiskrim.
Pewarna pilihan.

CARA-CARANYA:
1. Campurkan air laici dan gula serta bancuhan tepung jagung. Masak sehingga gula larut. Tambah ke dalam air aiskrim soda, kacau sebati.

2. Carikkan buah laici kemudian bahagi kepada beberapa bahagian dan letak pewarna yang disukai. Biar sekejap kemudian bilas dan sejatkan air.

3. Masukkan buah laici pelbagai warna dan air campuran tadi ke dalam plastik. Ikat kemas dan boleh masukkan dalam peti ais sampai keras.

Siappp!
Sumber: Novelis Affieyza Isahak via Masak Apa Hari Ni..(MAHN)


Cara Buat Aiskrim Vanila Homemade Guna Blender. Sedap & Gebu Macam Yang Beli

“Musim panas ni memang terasa nak makan aiskrim je… Kalau beli sorang satu mesti tak cukup kalau dapat kat budak-budak ni.”
Anak-anak selalunya memang minat betul dengan aiskrim vanila. Kadang-kadang beli sekotak kecil pun dah berapa Ringgit kan?

Malah bukan budak-budak saja yang gemarkan aiskrim, kita yang dewasa pun mesti sama-sama teruja bila dapat menikmati aiskrim yang dingin, lemak berkrim dan lembut teksturnya.
Sebenarnya mudah sangat nak buat aiskrim vanila ni. Tak perlu peralatan canggih, cuma menggunakan blender tapi tetap menghasilkan tekstur aiskrim yang lembut dan lazat macam yang dibeli di kedai.

Dan yang lagi best, anda boleh jimat banyak kalau buat sendiri aiskrim homemade di rumah.

Jom tengok resepi aiskrim vanila homemade yang dikongsikan oleh Puan Nur Halim ini.
Resepi Aiskrim Vanila Homemade Yang Mudah & Lembut
Menurut Puan Nur Halim, mereka sekeluarga minat sangat dengan aiskrim vanila. Boleh dikatakan penggemar tegar aiskrim vanila.
Jadi bila boleh buat sendiri aiskrim vanila homemade ni, dapat jimat banyak.
Cara nak buat pun senang betul. Jadi, berbaloi buat sendiri di rumah.
Berikut adalah bahan dan cara membuat aiskrim vanila dengan lengkap.
Bahan-bahan

1 tin susu cair
Setengah tin susu pekat (boleh kurangkan kalau tak nak manis sangat)
1 sudu besar ovalette
2 penutup esen vanila (nak sedap guna creamy vanila)
1 sudu kecil tepung jagung

*Bagi yang tak tahu, inilah contoh creamy vanilla dan ovalette. Boleh beli di kedai baking atau dekat pasar raya biasa pun selalunya ada.
Cara-cara
1. Campur Semua Bahan
Mudah saja, mula-mula kita satukan semua bahan ni dalam sebuah bekas.
Nak masukkan terus ke dalam blender pun boleh.

2. Blender
Kemudian, terus blend je sampai agak likat.

3. Sejukkan
Akhir sekali, masukkan ke dalam bekas bertutup dan sejukkan dalam freezer.
Siap!
Lepas dah keras tu bolehlah makan.
Mudah kan?

Boleh Pelbagaikan Perasa
Selain dapat berjimat, kita juga boleh adjust rasa aiskrim ni ikut citarasa masing-masing. Tulah untungnya kalau kita buat sendiri.
Kebanyakan orang sekarang suka yang kurang manis, jadi bolehlah kita kurangkan manis.
Ada yang nak tambah bahan atau perasa lain pun boleh contohnya nak tabur biskut Oreo yang dihancurkan, nak campur buah strawberi, cip coklat atau sos coklat.
Macam contoh dekat bawah ni. Haa… Terliur kan?

Ada yang suka aiskrim Milo tu boleh tambah serbuk Milo dan jadilah aiskrim Milo. Kiranya aiskrim vanila ni sebagai basic untuk apa-apa jenis aiskrimlah.
So, nak tunggu apa lagi. Rugi kalau tak cuba buat aiskrim vanila sendiri di rumah ni.
Mudah dan sedap, tak kalah macam yang dibeli di kedai. Dapat jimat banyak pulak tu.
Berbaloi kan?
Selamat mencuba!

* Resepi aiskrim vanila homemade ini dikongsikan oleh Puan Nur Halim menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan lanjut berhubung resepi ini, boleh rujuk post asal beliau di SINI.


Resepi Aiskrim Vanilla Homemade, Mudah Nak Buat & Pastinya Sedap!

Perisa aiskrim vanilla semestinya menjadi kegilaan ramai terutamanya buat pencinta aiskrim. Bukan sahaja, dimakan bersama kon aiskrim malah, turut berada di samping pelbagai jenis hidangan makanan dan minuman.
Ada kalanya, mood nak makan aiskrim vanilla tu tiba-tiba datang dan tiada pula dalam peti ais. Apa kata anda buat sendiri aiskrim vanilla homemade seperti yang dikongsikan ini. Tak perlu keluar membeli lagi dah bila mengidam terus saja buka peti sejuk.

Baca juga: Resepi Dry Chilli Pan Mee, Lebih Sedap Buat Sendiri Di Rumah!
RESEPI AISKRIM VANILLA HOMEMADE, MUDAH NAK BUAT & PASTINYA SEDAP!
Gambar hiasan.

BAHAN-BAHAN:

300 ml air
2 sudu tepung jagung
300 ml susu segar
60 gram gula pasir
1 sudu serbuk vanilla
1 sudu ovelette

CARA PENYEDIAAN AISKRIM VANILLA

1. Mula-mula sekali, masukkan air bersama tepung jagung ke dalam kuali dan kacau sehingga sebati bancuhannya. Tapi pastikan jangan buka api dapur dahulu.

2. Kemudian, buka api dan masak bancuhan sehingga menjadi jernih seperti gambar di atas.

3. Seterusnya, masukkan pula susu segar dan kacau lagi sekali sehingga sebati bancuhan tersebut.

4. Masukkan pula gula pasir bersama serbuk vanilla dan kacau dengan rata. Hati-hati jangan sampai tertumpah ke luar, rugi tau.

5. Setelah itu, pindahkan ke dalam bekas dan simpan di dalam peti sejuk selama 5 jam.
6. Selepas 5 jam, keluarkan dan hancurkan aiskrim tadi ke dalam bekas pengadun.

7. Masukkan ovelette dan kacau dengan pengisar pengadun hingga sebati dan kembang.
8. Langkah terakhir, tuangkan ke dalam bekas dan sejukkan selama 5 jam juga.

Dahhh siap aiskrim vanilla hasil air tangan sendiri! Boleh makan bersama kon aiskrim atau letak dalam cawan makan begitu saja. Lepasni boleh lah makan lawan dengan roti ke biskut. Nyum nyum sedapnya~ Selamat mencuba!
VIDEO PENUH:

https://media.siraplimau.com/2022/03/WhatsApp-Video-2022-03-18-at-13.55.35.mp4
Sumber: Tiktok Zam Aiskrim


Resepi Aiskrim Yogurt Homemade Guna Buah-Buahan Fresh, Rasa Macam Dekat Oversea!

Ketika berhadapan dengan cuaca yang panas, selain minuman sejuk sudah pasti tekak kita menginginkan makanan yang manis dan juga sejuk di tekak. Aiskrim merupakan pilihan yang paling tepat! Tambah pula kalau berada di luar negara, banyak betul pilihan aiskrim yang khususnya diperbuat dari yogurt dan buah asli yang memang sedap-sedap. Jadi, ada tak resepi aiskrim yogurt boleh buat di rumah?
Sudah semestinya ada! Berikut merupakan enam resepi aiskrim berasakan yogurt dan buah-buahan asli yang anda boleh buat di rumah dengan mudah. Bukan sahaja sihat, anak-anak yang masih kecil pun boleh makan. Yummy!

RESEPI AISKRIM YOGURT HOMEMADE, ANAK KECIL PUN BOLEH MAKAN
1.Tembikai dan pisang
-Sebiji pisang dan tembikai beku

-1 cup frozen yogurt

-Blend kesemua bahan dan bekukan sehingga 2-5 jam.

2.Blueberry dan pisang
-Sebiji pisang dan 1 cup blueberry beku
-1 cup frozen yogurt
-Blend sehingga sebati dan bekukan sehingga 2-5 jam.

3. Kiwi dan pisang
–Sebiji pisang
-1 cup yogurt dan 2 biji kiwi
-Blend kesemua bahan dan bekukan sehinggan 2-5 jam.

4.Mangga dan pisang
-Sebiji pisang
-1 cup yogurt dan 1 cup mangga beku
-Blend kesemua bahan dan bekukan sehingga 2-5 jam.

5.Buah naga dan pisang
-Sebiji pisang
-1 cup buah naga beku dan 1 cup yogurt
-Blend kesemua bahan dan bekukan sehingga 2-5 jam.

6.Anggur dan pisang
-Sebiji pisang
-1 cup anggur beku dan 1 cup yogurt
-Blend kesemua bahan dan bekukan sehingga 2-5 jam.

*Anda rasa nak cuba yang mana satu dahulu?
Sumber: Eriz Izah


Resepi Almond Chocolate Versi Air Fryer, Guna 2 Bahan Dah Siap!

RESEPI ALMOND CHOCOLATE
Mesti ramai dalam kalangan anda dah bersemangat menyiapkan persiapan untuk Hari Raya bukan? Ini juga termasuk dengan persiapan kuih raya yang bakal dihidangkan buat tetamu nanti. Tetapi, ada juga dalam kalangan kita yang teringin nak buat kuih raya tapi tidak mahu resepi yang rumit.

Oleh itu, ini perkongsian resepi kuih raya macam ‘kayangan’ tapi caranya sangat mudah. Resepi almond chocolate ini hanya menggunakan air fryer dan dua bahan sahaja dah boleh siap! Jom cuba!
Baca juga: ‘Semperit Pulut Dalam Sejarah!’- Gara-Gara Buat Kuih Raya Pukul 4 Pagi, Rupanya Salah Tepung!

RESEPI ALMOND CHOCOLATE VERSI AIR FRYER, GUNA 2 BAHAN DAH SIAP!
Santai-santai petang. Kita boleh buat almond choc versi paling senang. Almond tak disangai, tapi kita masuk dalam air fryer .

1.BAHAN PENTING -Milk compound & badam. Kalau nak campur dengan dark compound pun boleh, rasa akan jadi manis pahit yang sedap.

2. Panaskan air sehingga mendidih. Setelah cukup panas, alihkan air tadi dan double boiled milk compound. Jangan carikan chocolate atas api ya.

3. Kacau manja, proses akan jadi cepat kalau air betul-betul panas.

4. Badam dibakar dalam suhu 160/ 15 minit. Sambil-sambil tu jangan lupa jenguk dan balik-balikkan. Biar sekata bakarnya dan rangup.

5.Bila dua benda ini dah ready, campurkan sekali. Tunggu chocolate tu sejuk sikit dan campur, kacau sehingga sebati.

6.Susun kertas ikut kreativiti masing-masing.

7.Masukkan perlahan-lahan. Dah siap semuanya tunggu sehingga sejuk, tak payah masuk dalam peti ais biarkan sejuk suhu bilik sahaja. Jangan tinggal lama dalam peti, nanti keras macam batu!

Sumber: Cik Imakasihdani


Resipi Apam Balik Ekspres, Sesuai Untuk Orang Bujang & Student Yang Bosan Makan Mi Segera

“Bosannya tiap-tiap hari makan mi segera je.. nak juga makan fancy-fancy..”
Hidup bujang atau duduk di kolej mestilah sentiasa fikir untuk jimat. Balik saja dari kerja atau kelas mesti buntu memikirkan makanan apa yang ingin dimakan. Kebiasaannya, jalan penyelesaiannya adalah mi segera kerana tak ada resipi yang mudah dan sesuai untuk dimakan seorang. Jadi, pelajar ini telah kongsi resipi mudah dan ringkas apam balik untuk pelajar-pelajar kolej dan juga orang bujang yang ingin berjimat.

APAM BALIK SENANG

Sepaket tepung boleh tahan hingga seminggu. Hanya guna 5 bahan yang mudah didapati iaitu minyak masak, telur, tepung gandum, gula dan yis.

Mula-mula, gunakan agak-agak 2 sudu kecil yis campur bersama air dan gula dan kacau. Dalam bekas lain, masukkan telur, tepung, gula dan minyak masak. Dah sebati, campurkan dengan yis tadi dan biarkan rehat selama lebih kurang 15 minit hingga bancuhan tu naik.

TABUR MILO SAMPAI MILO CAIR

Bila serbuk milo tadi dah cair, lipatkan apam balik anda. Pastikan masak di bahagian atas dan bawah ya!
SIAP!

Boleh juga gantikan filling milo tadi dengan jem ataupun apa-apa spreading yang disukai. Bancuhan tadi juga boleh dikukus guna rice cooker ya. Boleh tahan dari pagi hingga ke malam.

*Mudah kan? Selamat mencuba!
Sumber: qmrazhr_


Resepi Apam Coklat Chipsmore Guna 3 Bahan Je. Mudah & Sedap Sangat!

Cuti-cuti ni memang berapa kali ulang ke dapur tak taulah kan. Kejap-kejap rasa lapar.
Kadang tu tekak teringin juga nak makan apam atau muffin panas-panas kan. Haa… Ni ada satu resepi menarik dan senang sangat untuk buat dengan anak-anak.

Cuma guna 3 bahan je, tak sangka biskut Chipsmore ni boleh jadi apam yang lembut dan gebu!
Jom tengok resepi apam Chipsmore oleh Atie Adam ni. Simple sangat!

Resepi Apam Coklat Chipsmore 3 Bahan Paling Simple
Anak-anak akak memang suka makan segala jenis kek, muffin, dan apam semua ni. Kadang-kadang bila diorang mintak suruh buat, bahan-bahan pulak tak cukup. Menangislah akak tepi bucu katil…

Tapi kali ni akak terselamat sebab terjumpa resepi 3 bahan ni. Serius memang mudah sangat nak buat dan yang penting sangat sedap moist, semua memang secukup rasalah kiranya!
Kalau tak percaya korang cubalah mesti tak cukup dan repeat buat lagi.
Caranyadah tentulah simple sangat. Semua bahan dan langkah step by step boleh tengok kat bawah ok!
Bahan-bahan

Sepaket biskut Chipsmore (bungkus besar)
200ml susu cair (1 tin biasanya 200ml)
1/3 sudu baking powder (refer gambar kalau tak tau nak agak)

Cara-cara
1. Hancurkan Biskut Chipsmore
Mula-mula hancurkan dulu biskut Chipsmore.
Ikut cara sendirilah nak masukkan biskut tu dalam plastik dan ketuk-ketuk sampai hancur guna atau nak guna lesung batu.
Kalau nak lagi senang guna blender pun boleh, asalkan bebas bau bawang dan cili ye.
2. Campurkan Semua Bahan
Kemudian masukkan semua 3 bahan ni dalam mangkuk (Chipsmore yang dah hancur, susu cair dan jugak baking powder).
Kacau sebati.

3. Kukus
Lepas tu bolehlah masukkan dalam bekas cupcake / muffin dan kukus dalam pengukus.
*Seeloknya sebelum mula buat adunan dah boleh panaskan air siap-siap untuk mengukus sebab proses nak buat adunan ni kejap je tak sampai 15 minit.

Siap!
Wah, bila dah siap….
Tengok kejadiannya, memang menggoda sangat. Itu pun belum rasa lagi!

Ini kalau isi banyak sikit mesti lagi cantik kejadiannya kembang macam cendawan butang agaknya.

Serius sedap dan mudah sangat cara buat apam coklat 3 bahan ni. Tak payah nak sukat tepung semua. Insha Allah semua orang mesti boleh buat dan menjadi lembut gebu je.
Kadang-kadang tu jemu juga asyik makan biskut je kan. So bolehlah kita cuba buat apam coklat ni. Mudah kan?

*Resepi apam coklat Chipsmore ini dikongsikan oleh Atie Adam menerusi Facebook. Ia telah disunting dan diterbitkan semula dengan kebenaran. Sebarang pertanyaan dan maklumat lanjut mengenai resepi boleh rujuk post asal beliau di SINI.


Tak Payah Mixer & Blender. Ini Resepi Apam Coklat Gebu Gebas Gaul Tangan Je. Gerenti Jadi!

RESEPI APAM COKLAT SIMPLE, GEBU GEBAS. GERENTI JADI!
Wah, best juga kalau sesekali buat apam sendiri dekat rumah kan?

Dapat makan panas-panas, sambil hirup kopi atau teh… Fuh memang terbaik!
Jom kami kongsikan resepi apam coklat gebu gebas paling simple oleh Asrinna Bakri.

Nampak sangat menyelerakan dan anti-gagal katanya…. Jom follow resepi beliau selengkapnya di bawah ini.

Resepi Apam Coklat Simple, Gebu Gebas. Gerenti Jadi!
Kadang-kadang tu kering idea dah apa nak dihidangkan untuk minum petang.
Lagi-lagi masa PKP ni, semua ada kat umah. Sentiasa ulang alik dapur cari makan.
Ni As nak kongsikan resepi apam coklat mudah dan confirm jadi.
Gebus dan lembut sangat.
Anak-anak mesti suka sebab rasanya coklat pahit-pahit manis.
Buat minum petang pasti happy sekeluarga yang menikmati.
Bahan-bahan

1 cawan serbuk koko
1 cawan gula
1 cawan marjerin
1 cawan susu cair
3 biji telur gred A
1 ¼ cawan tepung gandum
1 sudu kecil baking powder
1 sudu kecil baking soda

Cara-cara
1. Satukan serbuk koko, gula, marjerin dan susu cair dalam kuali.

2. Panaskan dengan api sederhana.
Sekadar nak sebatikan bahan dan larutkan gula.
Sejukkan.
3. Ayak tepung, baking powder dan baking soda bersama.

4. Tuang sikit-sikit tepung dalam adunan. Gaul sebati.

5. Sapukan minyak pada acuan. Tuang aduan dalam acuan.
Kukus 30 minit. Pastikan air kukusan telah panas mengelegak ye.

Selamat mencuba.
As jamin resepi ni anti gagal.
Pasti kejadiannya gebu gebas tak sabar nak makan.

Save dan share tau!
Baca juga: Resepi Korean Garlic Bread Guna Roti Gardenia Je. Lagi Rangup, Memang Sedap!
*Kredit resepi: Asrinna Bakri


Resepi Apam Gula Hangus, Cuma Kukus 10 Minit Dalam Kuali Saja!

Kuih apam gula hangus merupakan kuih tradisional yang menjadi kegemaran orang-orang lama. Resepi kali ini, penulis bawakan ia boleh dikukus di dalam kuali sahaja.
Malah, masa yang diambil ketika mengukus kuih tersebut hanyalah 10 minit sehingga ia kelihatan naik elok dan berkilat. Bahannya pula tidak banyak dan proses pembuatannya pun tidak renyah. Jom ikuti resepi yang dikongsikan Puan Nur Fairus di bawah.

Baca juga: Resepi Talbinah Barli, Beri Manfaat Kepada Seribu Masalah Kesihatan Termasuk Depresi
APAM GULA HANGUS KUKUS 10 MINIT DALAM KUALI

Apam gula hangus, kukus pakai kuali saja. Bahan-bahan pun semudah ABC.

RESEPI APAM GULA HANGUS
BAHAN-BAHAN:

Tepung gandum 1 1/2 cawan.
Minyak 1/2 cawan.
Soda bikarbonat 1 sudu kecil.
Susu pekat 2 sudu kecil.
Telur 2 biji.
Air panas 1 cawan untuk gula hangus.
Gula putih 1 cawan.

CARA PENYEDIAANNYA:
Gambar: Apam gula hangus yang telah dipotong.
1. Mula-mula buat gula hangus. Ambil gula 1 cawan yang dihanguskan secantik habis sebab kejadian apam bergantung pada warna gula hangus.
2. Gula putih perlu dikacau perlahan-lahan sehingga bertukar warna sedikit keperangan. Baru masukkan air panas perlahan-lahan dan pastikan ia tidak terlalu gelap bagi mengelak rasa pahit.
3. Kisarkan gula hangus dan semua bahan di atas hingga sebati.

4. Sementara itu, pastikan pengukus telah pun dipanaskan bersama air kukusan di dalam kuali.
5. Bahan dikisar pula telah dimasukkan di dalam bekas adunan yang lebar supaya ia cepat masak.
6. Kemudian, letakkan jaring di dalam kuali sebelum meletakkan bekas adunan di atasnya.
7. Kukus di dalam kuali selama 10 minit dan jangan lupa tutup bekas adunan.
Apam gula hangus yang telah siap dikukus akan kelihatan naik elok dan berkilat. Selamat mencuba!
Sumber: Facebook Nur Fairus Mohd Adam via Masak Apa Hari Ni..(MAHN)


Resepi Apam Gula Hangus Paling Simple. Menjadi Gebu Elok Je!

RESEPI APAM GULA HANGUS PALING SIMPLE! KEJAP JE SIAP
Apam gula hangus gebu mesti ramai boleh cuba. Mudah je buatnya ni..

Blend je… Memang cepat. Tahu-tahu dah siap.
Jom kita tengok resepi yang dikongsikan oleh Yati melalui Facebook ni.

Resepi Apam Gula Hangus Gebu Paling Simple Nak Buat
Berikut disenaraikan bahan-bahan untuk buat apam gula hangus, sekali dengan cara menyediakannya.

Insha Allah semua bahan mudah cari, kebanyakannya ada dekat dapur dah pun. Tinggal nak buat je tu. Hehe.Bahan 1

1 cawan gula pasir
1 cawan air panas
2 sudu marjerin

Cara-cara
Mula-mula masak gula pasir atas api untuk jadikan gula hangus.
Boleh masak atas kuali atau periuk. Masak hingga warna gula pasir bertukar perang macam madu.

Bila gula dah hangusmacam dalam gambar ni, masukan air panas.
Kemudian kacau sampai gula hancur dan lepas tu campurkan marjerin. Sejukkan ya.Bahan 2

1 1/2 cawan tepung gandum+ 1 sudu lagi takut cair sangat
2 biji telur
2 sudu susu pekat
1 sudu soda bikarbonat

Cara-cara
Seterusnya bila bahan 1 tadi dah sejuk, bolehlah sediakan Bahan 2 macam di atas ni.
Caranya campurkan je Bahan 1 + Bahan 2  dan kemudian blend je.

Lepas tu masukkan ke dalam adunan.
Jangan penih sangat sebab nanti ia akan mengembang lebih kurang sekali ganda.
Akhir sekali bolehlah kukus selama 15 minit.

Inilah hasilnya…

Simple sangat kan?
Dah simple tu. Haruslah kena cuba di rumah ok!
Alang-alang bahan semua dah ada… Boleh buat sarapan @ minum petang nanti.
Selamat mencuba.
(Kredit resepi asal oleh : Yati Yati via Berkongsi Ilmu Kuih Muih & Masakan BKIMM)


Resepi Apam Jepun Gebu, Buat Sendiri Lagi ‘Padu’!

Pernah dengar tak dorayaki? Sebut sahaja dorayaki mesti terbayang Doraemon kan? Selain dorayaki, ia juga dipanggil sebagai apam jepun. Apam jepun dihidangkan bersama inti nanas atau kacang merah. Teksturnya yang lembut dan gebu sangat sedap dimakan ketika panas dan dinikmati bersama keluarga.
Kalau anda teringin nak makan, boleh cuba resepi yang dikongsi oleh Kebun Cenonet. Bahan-bahanya mudah sahaja tetapi boleh menghasilkan satu juadah yang sangat sedap serta mengiurkan. Jom cuba!

Baca juga: Resepi Viral Mi Sup Pedas Ala Cina, Memang Puas Hirup Kuah!
RESEPI APAM JEPUN GEBU, BUAT SENDIRI LAGI PADU

Dulu-dulu waktu belum ada Corona, saya ada juga ke pasar malam. Singgah gerai apam balik. Beli jenis berinti kacang dan nanas. Saya tak tahu kuih ini dipanggil apa.

Puaslah saya membuat carian di internet. Maka bertemulah dengan 3 nama ini. Yang selama ini saya panggil apam balik bulat. Macamlah ada apam balik yang bukan bulat.
Alhamdulillah, saya berjaya menghasilkan dengan menggunakan dua versi acuan. Acuan telur dan acuan takoyaki. Tak perlu ke pasar malam lagi.

Bahan-Bahan diperlukan:

2 cawan tepung gandum
1 sudu kecil soda bicarbonat
1 cawan susu cair ( saya bancuh susu tepung)
1 biji telur
1 cawan air
1/2 packet yis kering (6 gr)
3 sudu besar gula perang ( gula putih pun boleh aje)
1 sudu besar marjerin cair
1 sudu kecil garam
1 sudu kecil esen vanilla

Inti: Jem nanas
Cara penyediaannya mudah sahaja iaitu campurkan kesemua bahan di atas dalam bekas. Biarkan sejam, kemudian bolehlah dimasak.

1. Tuang adunan, letak jem, tuang lagi adunan menutupi jem.

Selamat mencuba!
Sumber: Facebook Kebun Cenonet


Bila perut lapar ni, macam-macam fikir nak makan kan.
Kalau boring makan kuih goreng-goreng, apa kata cuba resepi apam Milo yang sangat mudah dan cepat ni.

Yang paling bestnya tu sebab resepi apam ni cuma guna 4 bahan saja. Guna blender je pun boleh buat tau. Pendek kata memang simple.
Jadi jangan tunggu lagi, jom kita tengok resepi apam Milo yang dikongsikan oleh Rania Amira ini.

Resepi Apam Milo 4 Bahan Paling Mudah & Sedap. Guna Blender Je!
Mula-mula kita tengok apa 4 bahan yang diperlukan tu:

Bahan-bahan

Milo – 1 cawan
Gula – 2 cawan
Tepung gandum – 2 cawan
Telur Gred B – 6 biji
*Esen vanila (kalau ada)

Cara-cara
1. Blender Sampai Kembang
Mula-mula masukkan telur dan gula dulu dan blender sampai kembang.
Kemudian baru tambah tepung gandum ke dalam blender dan putar lagi sampai sebati.
Nak tambah 1 sudu kecil esen vanila pun boleh kalau ada. Tujuannya untuk elakkan bau telur.

2. Asingkan Kepada 2 Bekas
Bila dah siap blender, bubuhkan dalam 2 bekas.
1 bahagian tu bubuh Milo, satu bahagian lagi biarkan.

3. Satukan
Kemudian barulah satukan semula kedua-dua bahagian tadi ke dalam bekas / loyang pengukus.

4. Kukus
Akhir sekali kita kukus selama 30 – 40 minit atau sehingga masak, ikutlah jenis pengukus masing-masing.

Siap!
Ok dah siap…. Inilah hasilnya.
Wah, tak sangka memang menjadi elok je kan walaupun cuma guna 4 bahan?

Serius mudah dan nampak sedap pulak tu.
Bolehlah cuba dekat rumah nanti. Memang sedap buat makan satu famili. Sambil-sambil tengok TV, minum teh atau kopi, lepas tu makan apam ni.
Fuh, sedapnya!
Jom kita cuba?

*Resepi apam Milo 4 bahan yang mudah dan sedap ini dikongsikan oleh Rania Amira menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Untuk sebarang pertanyaan dan maklumat lanjut mengenai resepi, sila rujuk post asal beliau di SINI.


Resepi Apam Nasi Gebu Gebas, Jangan Sapu Bahan Ini Baru Elok Menjadi!

Kalau ada lebihan nasi di rumah, jangan dibuang. Boleh buat apam nasi yang gebu gebas dan lembut! Cara penyediaan pun mudah sahaja tapi pastikan anda tidak menyapu bahan ‘rahsia’ ini supaya tidak menyebabkan kuih apam nasi terbantut. Jom tengok resepi apam nasi gebu gebas yang dikongsi oleh Puan Janna Hanie di laman Facebook.
Baca juga: Resepi Korean Garlic Bread Viral Versi Pantas, Makan Panas-Panas Sedap!

RESEPI APAM NASI GEBU GEBAS, JANGAN SAPU BAHAN INI BARU ELOK MENJADI

Kali ketiga buat apam nasi baru menjadi. Sebelum ni tak naik. Caranya mudah sahaja.

Bahan-bahan:

1 cawan nasi sejuk
1 cawan tepung gandum
1 cawan tepung beras
1 cawan gula
1 cawan air
1 sudu kecil yis

Cara penyediaan:

1. Kisar nasi, gula, air sampai halus cmpur dengan tepung dan yis. Gaul sebati. Pastikan perap sampai naik sekali ganda. Baru kukus.
2. Kalau nak apam pecah macam ni kukus dengan api besar.

– Acuan jangan sapu minyak.
3. Isi adunan penuh acuan dan kukus selama 10 minit (acuan kecik), kalau acuan besar kukus lebih sikit dalam 15 hingga 20 minit.

Sedap sangat! Selamat mencuba…
Sumber: Facebook Janna Hanie


Nasi Lebih Jangan Dibuang, Boleh Buat Apam Nasi Yang Gebu. Senang Sangat!

“Haih, banyak pulak nasi lebih dalam periuk ni. Takkan nak buat nasi goreng lagi. Boringlah… Tapi kalau nak dibuang sayang. Apa lagi menu menarik boleh buat dengan nasi lebih ni ya?”
Lebihan nasi jangan dibuang. Boleh buat apam nasi yang gebu gebas dan lembut. Makan pula cicah dengan kelapa parut campur garam. Sedap ya ampun!

Sebenarnya cara membuat apam nasi ini senang saja. Jom tengok resepi yang dikongsikan oleh Puan Nurul Atika Moktar ini.
Resepi Apam Nasi Yang Gebu & Lembut. Sangat Mudah & Sedap!
Bahan-bahan
*Bahan untuk 40 biji apam nasi. Kalau nak kurang boleh adjust kuantiti bahannya.

Bahan kisar:

2 cawan nasi
3 cawan air
1 cawan gula

Bahan ayak:

3 cawan tepung beras
1 cawan tepung gandum
1 peket yis mauripan 11g

Bahan lain:

Pewarna ikut kesukaan (optional)

Cara-cara
Dah cukup bahannya, mari kita tengok cara membuatnya langkah demi langkah.
1. Kisar & Ayak
Mula-mula, kisar dan ayak bahan-bahan yang dinyatakan di atas.

2. Perap
Campurkan semua bahan dan titiskan pewarna kesukaan anda ke dalam adunan. Perapkan selama 1 jam.
Boleh tutupkan adunan tersebut dengan plastic wrap atau penutup bekas biasa.
3. Sediakan Acuan
Kemudian, sapukan sedikit minyak pada acuan.
Tuangkan adunan tadi agak-agak hingga 3/4 acuan, jangan terlalu penuh.
4. Kukus
Kukus guna api besar selama lebih kurang 15-20 minit atau sehingga masak.
Bagi yang tak ada pengukus, boleh juga kukus atas dengan periuk biasa atau lagi senang guna rice cooker.

5. Hidangkan Dengan Kelapa Parut
Bila dah kembang dan masak sepenuhnya, keluarkan dari pengukus.
Akhir sekali, bolehlah dihidang dengan kelapa parut yang dicampur dengan sedikit garam.

Siap! Inilah Hasilnya
Mudahnya… Nampak sedap pula tu. Lepas ni kalau ada lebihan nasi janganlah dibuang ya. Rupanya senang sangat nak buat apam nasi di rumah.
Walaupun mudah, tapi sangat menyelerakan. Sesuai buat untuk sarapan, minum pagi, atau minum petang. Kena pula dengan teh atau kopi, memang lagi nikmat!

Jimat, tak membazir. Rugi kalau tak cuba resepi apam nasi yang simple ini.
Bahan-bahan yang diperlukan pun bukannya susah nak cari. Kebanyakannya dah memang ada di rumah, kan?
Jom cuba!
*Resepi apam nasi yang mudah dan sedap ini disumbangkan oleh Puan Nurul Atika Moktar menerusi Facebook. Ia telah disunting dan diterbitkan semula dengan kebenaran. Untuk sebarang pertanyaan atau lebih banyak perkongsian resepi, boleh follow beliau di SINI.


Resepi Apam Pisang Kukus Gebu Guna Blender. Simple & Sedap!

Kalau ada banyak pisang lebih dekat rumah, memang wajib cuba resepi apam pisang ni. Maklumlah, kalau asyik buat cekodok pisang pun boring juga kan?
Di Malaysia, kek atau apam pisang telah menjadi kegemaran semua golongan kerana rasanya yang lemak, lembut, dan tidak terlalu manis.

Kalau buat sendiri dah tentulah lebih berbaloi, dapat dimakan panas-panas bersama teh atau kopi. Memang terbaik!
Jadi, kami ingin kongsikan resepi apam pisang oleh Puan Hasyyati yang sangat mudah untuk anda cuba.

Yang bujang-bujang tak perlu risau kalau tak ada ‘mixer’ dan ‘oven’, resepi kek pisang ini hanya menggunakan ‘blender’ dan alat pengukus.

Kalau tak ada alat pengukus, boleh cuba kukus atas api dengan periuk atau menggunakan ‘rice cooker’. Insha Allah, tetap menjadi.
Resepi Apam Pisang Paling Senang, Guna Blender Je
Bahan-bahan
Berikut adalah bahan-bahannya:

1 biji telur gred B
1 cawan gula pasir
1 1/2 cawan tepung gandum
1 cawan minyak masak
1 cawan pisang lenyek
1 sudu soda bikarbonat
1 sudu baking powder
1 penutup botol esen pisang

*Dalam tutorial ini, Puan Hasyyati buat 3 adunan terus, jadi kalau anda nak cuba buat sedikit dahulu, ikut saja sukatan di atas.
Cara-cara
1. Kisar Telur Dan Gula
Mula-mula, masukkan telur dan gula ke dalam ‘blender’. Kalau nak kurang manis, boleh kurangkan sedikit gula. Puan Hasyyati kurangkan setengah cawan.
Kisarkan selama lebih kurang 5 minit.

2. Ayak Tepung
Ayakkan tepung gandum, soda bikarbonat dan baking powder. Kemudian, ketepikan dahulu.

3. Tambahkan Bahan Dalam ‘Blender’
Apabila telur dan gula dah betul-betul sebati di dalam ‘blender’, masukkan pula minyak, pisang lenyek dan esen pisang.
‘Blend’ lagi dalam 3 minit.

Adunan akan jadi seperti dalam gambar di bawah ini. Warnanya keperangan sedikit, mungkin juga bergantung kepada jenis pisang. Dalam resepi apam pisang ini Puan Hasyyati menggunakan pisang berangan.

4. Campurkan Tepung
Seterusnya, masukkan adunan tadi dalam tepung.Kaup-kaup saja dengan senduk hingga sebati.

Inilah hasilnya selepas diadun. Tak pekat, tak cair. Sedang-sedang saja ya.

5. Kukus
Sekarang, bolehlah kita mula masukkan adunan tadi ke dalam acuan. Letakkan minyak sedikit dan isi penuh-penuh kalau suka tengok ia mengembang.
Panaskan ‘steamer’ atau pengukus terlebih dahulu sebelum meletak acuan. Gunakan api besar dan kukus selama lebih kurang 20 minit.

6. Siap
Beginilah kejadiannya. Gebu ‘gebas’, memang terliur dan rasa nak ‘telan’ sekarang. Mudah, bukan?

Rugi Tak Cuba!
Lepas ini, ramailah yang boleh mencuba resepi apam pisang yang paling mudah ini. Sedap dan ‘moist’ saja rasanya. Sesuai untuk dihidangkan pada bila-bila masa.
Boleh dimakan panas-panas atau sejuk. Bak kata Puan Hasyyati, mesti ramai nak buat menantu!
Jadi, tunggu apa lagi. Bahannya pun mudah saja nak dapat. Mesti cuba, ya.

*Resepi apam pisang kukus gebu guna ‘blender’ ini merupakan perkongsian asal Puan Hasyyati  melalui Facebook beliau. Ia diterbitkan semula dengan kebenaran. Untuk lebih banyak perkongsian dan tips menarik, boleh ‘follow’ Facebook beliau di sini.


Resepi Apam Teddy Bear Comel & Gebu Untuk Anak, Confirm Laku!

Segelintir kanak-kanak memang susah untuk dipujuk makan kerana memilih makanan dan mahu yang menepati citarasa mereka sahaja. Jika ibu bapa menghadapi masalah ini, apa kata cuba resepi apam teddy bear seperti perkongsian seorang ibu di laman media sosial.
Apam teddy bear yang sangat comel dan pasti anak-anak akan suka. Sesuai juga untuk dibawa jamuan raya anak di sekolah. Ikuti step-by-step menyediakan apam teddy bear di bawah. Comel dan gebu!

Baca juga: 5 Resepi Mudah Guna Air Fryer Untuk Bekal Anak Sekolah, Pagi-Pagi Tak Kalut
RESEPI APAM TEDDY BEAR COMEL & GEBU UNTUK ANAK, CONFIRM LAKU

Apam teddy bear. Esok anak yang no 2 ada jamuan dekat sekolah agama. Pikir punya pikir. Jadi ini sahaja, boleh lah ye. 2 adunan akak buat.

Bahan-bahan:
– Telur 3biji gred A/B. Pastikan telur dari peti ais ye. Nak guna baru keluarkan.
– Ovelate 1 sudu besar.
– Gula castor/gula pasir halus 3/4 cawan.
– Esen vanilla 1 sdk.
– Susu cair 125ml
– Tepung Gandum 2 cawan setengah.*
Baking Powder 1 sdb.*
*ayak bahan bertanda*

Cara penyediaan:
1. Mix high speed telur, gula, ovellate sampai gebu dan ringan. Masukkan pula esen vanilla. Mix lagi.
2. Masukkan tepung gandum +baking powder. Berselang seli dengan susu cair. Mix slow sampai sebati sahaja.

3. Dah siap mix. Asingkn kepada 3 bahagian. Koko pekat 10% untuk hidung, mata sahaja. Koko lembut 30%. Warna ori 40%. Untuk warna koko saya guna pewarna koko jenama Star Brand. Untuk jem, terpulang nak letak jem ape ye.

4. Mula-mula kita buat telinga dulu. Untuk telinga guna warna koko lembut dan warna ori. Lepastu kukus dalam 3 minit. Dah kukus sejukkan boleh keluarkan dari loyang.

5. Ini dah siap kukus. Kalau bujur sikit lagi ok.

6. Susun paper cup dalam acuan. Picit separuh dari paper cup adunan warna ori. Picit pula jem.

7. Picit lagi adunan koko lembut sampai 3/4 dari cup tu. Jangan picit sampai penuh. Tinggal kan ruang sikit sebab ada adunan nak tambah nanti.

8.Boleh letak telinga dekat tepi cup tu. Tekan-tekan manja je.

9. Bentuk bulat besar sikit untuk hidung dan mulut dengan warna ori.

10. Untuk mata, mula-mula picit coklat pekat dulu. Untuk hidung juga guna warna coklat pekat.

11. Titik pula dengan warna ori pada mata teddy.

12. Ok. Dah siap untuk dikukus.. Kukus dalam 7 minit sahaja. Api sederhana kuat.

13. Alhamdulillah. Gebu gebas bila lepas kukus.

Selamat mencuba!
Sumber: Facebook Habsah Ngah